text:
Har du viden, så har du pligten. Soleiðis segði ein av stóru donsku vinnulívsfólkunum einaferð.
Við hesum orðum royna vit at fáa sett á stovn ein bólk, ein sonevndan NGO, ið ferð at hava til endamáls at beina fyri einari óhugnaligari tíning av okkara gongustjørnu.
Tað snýr seg um alt tað pappír, vit fáa at blaka burtur, tá vit keypa t.d. el-lutir. Tøknin hevur í dag loysnir, ið kunnu beina burtur 90% av oyðslusemi eins og gera tænastuna til brúkarin nógvar ferðir betri.
Gjøgnum FB gólkin 4 plastic a day hava vit bjóða til kunnandi fund í Hugskotinum 28/8 klokkan 19:00
Ver vælkomin.
Tiltakið er her: https://www.facebook.com/events/656069758211767/


c: text/html

text:
Bú - og Heimatænastan í Suðuroy søkir eftir
Heilsuhjálpara í fast starv til heimatænastuna í sunnaru helvt frá 1.oktober 2020.
Talan er um 28 tímar um vikuna í skiftandi vaktum. Viðkomandi skal kunna arbeiða úti í økinum og inni á stovnum.
Heilsurøktara í farloyvisstarv á Eldrasambýlinum í Vági frá 15. september 2020 til 31. august 2021.
Talan er um 32 tímar um vikuna í skiftandi vaktum.
Heilsurøktara í fast starv á Eldrasambýlinum í Vági frá 15. september 2020.
Talan er um 40 tímar um vikuna ella eftir nærri avtalu í skiftandi vaktum.
Vegleiðaraútbúgving er ein fyrimunur, men ikki ein treyt.
Vit vænta at tú;
Vit bjóða:
Lønar- og setanartreytir:
Størvini verða sett sambært sáttmála millum KAF og Heilsuhjálpara- og Heilsurøktarafelag Føroya
Um tú ynskir at vita meir um starvið, ert tú vælkomin at ringja til:
Beintu Virgarsdóttir deildarleiðara tlf. 793530
Umsókn: Skrivlig umsókn við avriti av prógvum v.m. skal sendast til:
Bú- og Heimatænastan í Suðuroy
att. Anna Djurhuus, leiðara
Eiðisvegur 28
900 Vágur
ella til: bhs@bhs.fo
Umsóknarfreist 7. september 2020

robotstxt: allowed

filter: keep


text:
Hestoyggin fyri afturstigi og órætti
3. august 2016
Tað er ein afturvendandi trupulleiki, at Strandfaraskip Landsins ikki røkir ferðasambandið við útoyggjarnar og smábygdirnar á nøktandi hátt.
Í Hesti eru fólk, sum vilja búleikast har og nøkur parvíst summarhálvárið, fyri at kunna røkja oynna frá fjals til fjøru.
Tórshavnar Kommuna eigur at stuðla undir, at útoyggjar og smábygdir í kommununi hava so gott ferðasamband sum gjørligt, og soleiðis at fólk trívast á hesum plássum.
Hestoyggin liggur tætt við Havnina, og eiga vit tí at hava eitt ferðasamband, sum er nøktandi, so fólk í kommununi hava møguleikar at koma til og frá - regluligt, álítandi og trygt ferðasamband. Hetta eigur at kunna gerast uttan at tænastan hjá Sandoyingum gerst verri.
Tað er ikki meira enn rímuligt at hava ein túr á middegi út í Hest og aftur, í hvussu so er summarhálvárið, so fólk kunnu pendla til og frá, um eitt hvørt neyðugt ørindi skal gerast.
At skerja túratalið út í Hest mitt um dagin, er at niðurlaga tænastuna til eina útoyggj og harvið gera tað ómøguligt at pendla til og frá oynni, og harvið búleikast í oynni.
Tað kann ikki góðtakast, nú vit liva í 2016, at Hestbygd ferð eftir ferð verður svikin. Latið líkarættin at búleikast og virka í øllum landinum eisini verða galdandi fyri Hestbygd.
Annfinn Brekkstein
Býráðslimur í Tórshavnar Kommunu fyri Sambandsflokkin
RN
Aftur


text:
Heimastýrislógin 70 ár
4. apríl 2018
Sum samfelag hava Føroyar verið skírdar eitt av bestu samfeløgum í heiminum. Størsta veruliga sjálvstýrið, og eitt av ríkastu samfeløgum í heiminum uppá hvørt fólkið. Seinasta metið er, at vit eru eitt av mest demokratisku samfeløgum í heiminum.
Í 70 ár hevur karmurin um okkara politiska stýringsamboð verið Heimastýrilógin, og nú høvdu nógv væntað, at útvarp og sjónvarp fóru at markera hesa stórhending og søguligu sólskinssøgu við manér. Men lítið og einki hoyrist.
Tá ið fólkaatkvøðan frá 1946 bleiv 70 ár fyri smáum 2 árum síðan, varð ómetaliga nógv gjørt burturúr. Gamlar myndarøðir frá tíðini vóru grivnar fram bæði úr Føroyum og úr Danmark. Samrøður í hópatali vórðu gjørdar við søguføðingar og privatpersónar um, hvussu tey mintust hendingina upp undir og aftaná fólkaatkvøðuna.
Takk fyri tað KVF, gott arbeiði.
Heimastýrislógin 70
Nú mundu mong seta seg framman fyri skíggjanum ella lurtinum fyri at fáa søguligar sendingar um eina sanna sólskinssøgu: Heimastýrislógina frá 1948.
Sum løgfrøðingurin Torkil V. Rasmussen sigur so væl: ”Heimastýrislógin tryggjaði føroyingum m.a. egið mál, egið flagg, líkarætt millum føroyingar og aðrar danskar ríkisborgarar í Ríkisfelagsskapinum. Harumframt tryggjaði hon føroyskt lóggávuvald og útinnandi vald á yvirtiknum økjum”.
Hetta var ein ovurstór broyting, ið, eins og fólkaatkvøðan fyri tveimum árum síðani, eisini eigur at fáa sítt heilt rímiliga pláss í almenna kringvarpinum.
Hetta var lógin, sum javnaðarmaðurin, Petur Mohr Dam, sáli, kallaði fyri fagrasta blað í Føroya søgu, og sum mangir aðrir hava havt á munni: Heimastýrislógin er sum ein harmonika, og at kalla alt rúmast í henni.
Og hetta er eisini lógin, sum hevur verið karmurin um at skapa stóran framburð í Føroyum í 70 ár.
Óheft frásøgn í útvarpi og sjónvarpi
Higartil hevur verið merkiliga lítið at hoyrt úr okkara almenna kringvarpi, nú Heimastýrislógin er vorðin 70 ár.
Áhugavert var annars at hoyra upptøkur, sum funnar vóru í kjallaranum hjá Ríkisumboðnum.
Somuleiðis prát millum politikarar og advokat, sum staðfestu tað sama um, hvussu meistarliga lógin varð skrivað.
Nú vóni og vænti eg av KVF, at nógv verður gjørt burturúr og minst líka nógv, sum gjørt varð burtur úr fólkaatkvøðuni í 1946 fyri kortum.
Ein óheft frásøgn, sum kunnar føroyingar objektivt um søguna hjá Heimastýrislógini.
50 ára dagurin
Tá ið Heimastýrislógin í 1998 fylti 50 ár, hevði Landsstýrið sum tá sat, sett á skrá og avgjørt at hátíðarhalda Heimstýrislógina, ið hevur verið karmur um framburðin í Føroya landi. Fróðskaparsetur Føroya skuldi standa fyri tiltakinum. Serfrøðingar, bæði úr útlondum og okkara egnu, skuldu umrøða og kunna um, hvussu Heimastýrislógin hevði roynst, og hvussu møguligar broytingar og moderniseringar kundu gerast við fyrimuni.
Tað harmiliga hendi, at fíggjarnevndin vildi ikki játtað tær 500 túsund krónurnar, ið ætlanin kostaði. Politiska støðan var so betent, at vísundaliga og søguliga ætlanin mátti sleppast.
Við fólkaræðinum í huga
Nógv vatn er runnið í ánni síðan tá. Fullveldissamgongan kom ongan veg, men seinni samgongur framdu broytingar í Heimastýrislógini, tær báðar: Uttanríkisheimildarlógina og Yvirtøkulógina.
Harmiligt var, at Fróðskaparsetrið ikki fekk høvi at fremja ætlanina.
Tað er helst líka umráðandi við slíkari vísundarligari og søguligari kanning í dag, nú okkara Heimastýrið er 70 ár.
Og ikki minst nú, ið alt bendir á, at bert ein lítil triðingur av Føroya fólki ynskir loysing, meðan góðir tveir triðingar siga nei og velja Ríkisfelagsskap.
Tí hevði tað í hesum sambandi verið upp á sítt pláss, at KVF fer undir óvildugar sendingar við tí fólkaræðisliga í huga, Føroya fólkið at gagni.
Edmund Joensen
løgtingsmaður fyri Sambandsflokkin
RN
Aftur


text:
Greinar
Norðmenn á val um fosturtøku í viku 22
Tjóðleikhús – fyri alla tjóðina
Mynd krevur samtykki – eisini dronumyndir
Tavan byggir íbúðir til útlendsk starvsfólk – og vísir vinnuni veg
Sjóvinnustýrið fær bygning á Giljanesi – ein gleðisøga
Vinnulívinum tørvar fleiri útlendsk starvsfólk – men, hvar skulu tey búgva?
Vit eiga øll at vera góð við umhvørvið
Nú má bundinskapurin at olju veruliga minkast
KRAV UM BARNAVÁTTAN OG ANNAÐ VERÐUR SAMTYKT
FYRIBYRGING OG REVSING AV BROTGERÐUM ÍMÓTI BØRNUM – HER MÁ HENDA NAKAÐ!
Fyribyrging – besta hjálpin
Tá rúsdrekka og rúsevnir vera viðgjørd, verður tað tíverri til tíðir misskilt. Havi upplivað, at kjakið um hesi evni verður sæð sum ein peikan eftir teimum, sum hava eina øðrvísi fatan — hetta er á ongan hátt ætlað sum ein peikifingur.
Rúsdrekka og rúsevnir millum ung hevur verið nógv umrøtt í summar. Miðlarnir hava endurgivið løgregluna, sum meinar, at trupulleikin ongantíð hevur verið størri enn nú.
Tað er á ongan hátt ein spurningur, um vit hava ein fittan ungdóm — tí tað hava vit!. Men spurningurin er meir, hvussu vit best kunnu fyribyrgja/upplýsa børn og ung, ið velja at rúsa seg áðrenn tey gerast 18 ár. Persónliga meini eg, at vit áttu at brúkt nógv meir tíð, pening og orku uppá fyribyrging og upplýsing.
Fyribyrging er besta loysnin. Hetta kenna vit øll aftur, eitt nú tá iðtennurnar skulu røkjast. Vit kunnu bíða til vit fáa hol, fyri síðan at fara til tannlækna — ella vit busta tennurnar væl og regluliga, tá minkar hetta um vandan við at vit fáa hol í tennurnar.
Velja vit at upplýsa og fyrbyrgja børnum og ungum um vandan við nýtslu av rúsandi evnum, staðfestir WHO, at vandin/trupulleikin við missnýsltu minkar munandi, tá ið vit gerast eldri.
Vit mugu, sum samfelag, arbeiða fyri, at seta meiri pening av til fyribyrging av rúsandi evnum.
Les aðrar greinar


text:
Jólatiltøk um vikuskifti
Leygardagin 30. Novembur
Jólasøla verður í Dali, leygardagin 30.nov.,
Frá kl.14 – 19
Sunnudagin 1. Desembur – 1. Sunnudagur í advent
Kl. 12.00: Húsavíkar kirkja, Havstein Klein, messa.Talvan gongur í øllum kirkjum í Sandoyar prestagjaldi fyri Hina føroysku sjómanskirkjuna.
Kl.14-16: Listasavnið á Sandi hevur opið, vit gera jólaklipp við børnunum. Børn syngja jólasangir og jólasøga verður fortald.
Kl.16-19: Búrhandilin hevur opið. Árliga jólakappingin byrjar. Nærri fæst at vita í handlinum. Navia pløgg vera víst fram allan desembur mánaðin.
Kl.16: verður Jólatræðið í Skopun tendrað, Havstein Klein prestur talar. Børnini fáa pakka og jólamennirnir vera til staðar.
Kl.16-19: Diduhúsið í Skopun hevur opið. Ókeypis kaffi og okkurt gott afturvið til øll.
Kl. 18.30: Jólatræðið í Skálavík verður tendrað, Havstein Klein prestur talar.Kl.19.00: Aftankvirra í Skálavíkar kirkju, Heini Lützen syngur. Andakt við Havsteini Klein presti. Aftaná verður bjóðað til drekkamunn í Ungmannafelagið Keldan, Skálavík


text:
Vend tær til Visit Sandoy við tínum ferðavinnuhugskoti
Í løtuni arbeiðir Visit Sandoy serliga við at taka sær av limum, gestum og teimum lokalu veitarunum. Sjálvt um tað sær svart út, mugu vit trúgva upp á eina ljósa ferðavinnuframtíð, heldur formaðurin fyri.
Heini Tausen vísir á, at um tað er nakað, sum er jaligt við korona-kreppuni, so er tað, at vit menniskju kanska fara at gerast meira tilvitað um tað, sum er týdningarmikið í lívinum. - Tá tú ikki sleppur at ferðast, virðismetir tú upp aftur meira tað frælsi, ið vit mest sum hava tikið fyri givið, leggur hann aftrat.
Les meira her.


text:
Fitt av fólki møtti til kvøldsetu í Posthúskjallaranum í Havn at varpa ljós á heimsumfatandi trupulleikan, sum harðskapur móti kvinnum er.
Saman við Amnesty International, Føroya Deild, og Kvinnuhúsinum, skipaði Almannamálaráðið fyri kvøldsetu, har fitt av fólki møtti.
Elin Reinert Planck, leiðari í Kvinnuhúsinum, greiddi frá virkseminum í húsinum, sum í ár fyllir 25 ár.
Aksel V Johannesen, løgmaður, røddi um ætlanirnar hjá samgonguni, tá ræður um harðskap móti kvinnum, og Eyðgunn Samuelsen, landsstýriskvinna í almannamálum, greiddi frá, at Heildarætlanin um harðskap í parløgum og nærsambonum, skal eftirmetast, soleiðis at funnið verður fram til, hvussu arbeiðið skal halda fram.
Lena Anderssen og Niklas Johannesen, settu serligan dám á kvøldið við teirra framúrskarandi framførslu.


text:
Tóra Sigmundardóttir var elsta dóttir Sigmund Brestisson og Turið, fødd á fjallinum í Noregi. Stórvaksin og manslig og ikki mikið vøkur. Longu á ungum árum svinn og vitug genta (s.66 VUH).
Tóra verður lýst ígjøgnum hendingar og atburð ígjøgnum søgugongdina. Eins og Tróndur í Gøtu er hon strategur og taktikari, og bæði ætt hennara og maður hennara, Leivur Øssurson, søkja hennara ráð. Hon er snild og snarráðin og megnar at finna loysnir, tá ið harðast leikar á.
Tóra giftist Leivi Øssursyni. Saman fingu tey sonin Sigmund.


text:
Hendingaríka Havnin
Í Havn er nógv at síggja og nógv spennandi at fara til, eisini fyri Havnafólk og føroysk vitjandi. Bara tað at ganga ígjøgnum ymsu grannaløgini, Snobhill, Kardemummubýin, Rabarbukvarterið, Pippkvarterið. Ein vitjan á teimum meira kendu økjunum, t.d. plantasjuna, Skansan ella úti á Reyni, er ein uppliving í sær sjálvum. Men í Havn eru eisini søvnini, tey kendu mentanarmiðini og tær bestu matstovurnar. Áhugaverdir fyrilestrar, sjónleikir, tónleikatiltøk og ítróttatiltøk. Um kvøldarnar er lív í gøtunum, á barrum, caféum og á dansistøðum. Bílegg tína uppliving her.
Útvaldir túrar
-
Túrur í Tinganesi við ferðaleiðara200,00 DKK
-
-
Snorkling við North Atlantic Diving1.190,00 DKK
-
-
-
Listatúrur í Tórshavn245,00 DKK
-
Lættur túrur á Oyrareingjagarði fyri børn3.295,00 DKK
-
Kaving við North Atlantic Diving2.490,00 DKK
-
Blómuprent verkstova500,00 DKK pr. person


text:
Ert tú okkara nýggi starvsfelagi?Dámar tær ein fjølbroyttan arbeiðsdag í einum góðum toymi, so hava vit rætta starvið til tín.
Til Hegns- & Náttúrubúðina og heilsøluna á Hálsi sóknast vit eftir einum sjálvstøðugum fólki millum 20-40 tímar um vikuna. Tú kemur at arbeiða í handlinum, avgreiða kundar og á lagrinum við vørumóttøku og ordraavgreitslu.
Persónurin vit leita eftir, má dáma væl at arbeiða sjálvstøðugt, er væl skipaður og tænastusinnaður. Fyrimunur er, um tú hevur royndir og kennir til seyðahald og urtagarð. Tað er ein treyt, at tú hevur koyrikort til persónsbil. Trukkkoyrikort er ein fyrimunur, men er eingin treyt!
Til rætta fólkið vilja vit tillaga arbeiðstíðina.
Um okkum
Handilsfyritøkan Thomas Dam & Co varð stovnað í 1946. Í dag kalla vit okkum fyri Thomas Dam á Hálsi og reka vit heilsølu og hava vit handlarnir Hegns- & náttúrubúð og Veitslu- & køksbúð. Vit halda til á Heykavegi 3 á Hálsi í Havn. Í løtuni eru vit 8 starvsfelagar og vit leggja okkum eftir dygd, menning og trivna.
Starvið verður sett skjótast.
Vinarliga send okkum eina umsókn á post@thomasdam.fo. Starvið verður sett so skjótt skikkaður umsøkari er funnin. Løn sambært avvarðandi sáttmála.
Thomas Dam á Hálsi
Heil- og smásøla.
Heykavegur 3
Tórshavn
Tlf: 311400
post@thomasdam.fo


text:
Fyribils uppihaldsveiting verður veitt teimum, sum ikki hava eina inntøku í eitt styttri tíðarskeið.
Meirútreiðslur-børn hevur til endamáls at dekka serligar útreiðslur, ið eru av at hava barn, ið ber brek ella hevur varandi sjúku.
Inntøkumissur er ætlað avvarðandi, tá neyðugt er at vera hjá hjá børnum vegna sjúku ella brek, ella avvarðandi hjá fólki undir fólkapensónsaldur, sum annaðhvørt hava seinheilaskaða ella ynskja at doyggja heima.
Hjálparráð- kropsborin kann veitast, um tú ert avlamin ella hevur varandi sjúku ella aldurstreytaðar veikleikar.
Hjálpartól hava til endamál at bøta um førleikamiss og lætta um gerandisdagin.


text:
Til foreldur
Heimurin minkar, og nýggj lond hava fingið stóra ávirkan nú á døgum. Globaliseringin merkir størri samstarv á øllum økjum, og krøvini um bókligan førleika vaksa alsamt. Tørvurin á at kunna seta seg inn í ein øðrvísi hugsunarhátt og at duga eitt fremmant mál, sum menniskju frá øðrum mentanum eru uppvaksin við, verður størri. Tað er ikki nokk at duga væl enskt. Eitt skiftisuppihald gevur barni tínum eina størri fatan av øðrum mentanum og menniskjum, og fer at lata upp fyri nýggjum møguleikum. Nógvar fyritøkur síggja ein fyrimun í, at fólk, tær skulu seta í starv, kenna til eina aðra mentan enn sína egnu. Tí er skiftisuppihaldið ein modernað dannilsisferð og ein góð íløga í framtíðina.


text:
Ikki er altíð skjót gerð skitið verk. Ofta hava trúlovilsi gingið skjótt fyri seg. Her skal gevast eitt dømi upp á, hvussu kom at vita í við Niklasi:
Ognarbóndi Heini í Sørvági bleiv gamal drongur. Tá ið hann einaferð hevði verið í Miðvági, snakkaði hann við pápa til ein drong, ið æt Niklas, sum honum dámdi sera væl, og bað hann um at lata seg fáa Niklas eina tíð at hjálpa sær. Tá drongurin hevði verið nøkur ár, og Heini bleiv við at dáma hann væl, bað hann dreingin um at blíva hjá sær.
Tá ið Niklas var blivin so gamal, at Heini helt, at hann vildi giftast, spurdi hann Niklas, um hann hevði tiltonkt sær nakra gentu. Nei, segði hann. Heini gav honum tilboð við freistandi korum, t. d. at hann skuldi fáa alt, sum hann átti, um hann vildi gifta seg við einari dóttur, sum hann átti; men tað svaraði Niklas einki til. Aðrar treytirnar vóru: “Tekur tú tær ta gentuna í Lon í Vestmanna, sum mær dámar rættiliga væl, so skalt tú fáa alt, sum eg eigi, uttan eina hálva mørk og helvtina av pengunum.”
Næsta leygardag gjørdi Niklas seg til og fór til Vestmanna. Tá hann var komin inn í Lon, segði hann síni ørindi líka í stundini, men fekk tað svar, at gentan var hjá neytum, og at hon var nú so gomul, at hon mátti ráða sær.
Niklas bleiv so boðin inn í stovuna til at fáa sær nakað at eta. Í tí, hann sat har innari og fekk sær, kom gentan aftur. Nú hoyrir hann, at tey har uttari snakka við hana, hvussu vorðið er, at ein fríggjari er komin til hennara og biðja hana fara at pynta seg. “Nei,” segði hon, “vil hann ikki síggja meg í hesum klæðunum, eg eri í, so er best, at hann fer avstað aftur.”
Hetta svarið dámdi Niklasi væl, og gentan kom alt fyri eitt inn í stovuna. Niklas steðgaði ikki á við ørindum sínum, sum blivu væl fagnað.
Fróur var fríggjarin, tá ið hann kom heimaftur, og helt við Heina: “Nú mátti verið væl hjá mær, nú eigi eg jørð, pengar, hús og gentu.”
Andreas Weihe: “Tjóðminni”, 1938


text:
- Tíðindi, mentan og ítróttur
Alivinnan skal rinda brúksgjald
Tað heldur Skattanevndin, sum fyrr í vikuni almannakunngjørdi sítt tilmæli um at breiðka skattagrundarlagið við tí endamáli at lækka vanliga inntøkuskattin
Gjaldið, sum alivinnan eigur at rinda landskassanum, er ikki ein skattur, men eitt brúksgjald, sum skal rindast fyri at sleppa at brúka avmarkaða talið av alifirðum í Føroyum.
Kortini er brúksgjald til alivinnuna partur av pakkanum hjá Skattanevndini, tí - sum nevndin sigur - so er talan um inntøkukeldu hjá tí almenna, sum kann vera við til at breiðka inntøkugrundarlagið og fíggja umlegging av skattatrýstinum burtur frá vanliga inntøkuskattinum hjá m.a. einstaklingum.
Í frágreiðingini stendur:
"Skattanevndin mælir til, at inntøkurnar frá gjøldum fyri rættin at gagnnýta aliloyvini og fiskirættindi verða nýttar til at lækka inntøkuskattin við og styrkja landskassan við".
Ikki rættvísandi
Fyri at fáa støðufesti í sveiggjandi íkastið frá alivinnuni í landskassan, so ber til at javna inntøkurnar, sum verða brúktar á fíggjarlógini, yvir tíð um brúskapargrunn, sigur nevndin.
Galdandi loyvisgjald hjá alivinnuni er ov høgt, tá altjóða laksaprísurin er lágur, og gjaldið er ov lágt, tá prísurin er høgur. M.a. tí eigur tað at broytast, sigur Kári Petersen, formaður í Skattanevndini:
- Vit meina tað, at gjaldið eigur í nógv hægri mun at avspegla tað virðið, tað hevur, at kunna nýta teir føroysku alifirðirnir. Tað, sum vit síggja, er, at alifyritøkurnar rinda simpelthen for lítið loyvisgjald, tá prísirnar eru høgir. Tað gjaldið, sum vit hava í dag, er ikki ordiliga rættvísandi, sigur hann.
Krevja 80% av tilfeingisrentuni
Tað er ikki møguligt at fáa staðfest neyvt, hvussu stór tilfeingisrentan er í alivinnuni, tí eingin skipaður marknaður er, har aliloyvini javnan verða keypt og seld.
Tilfeingisrentan er marknaðarvirðið á rættinum at gagnnýta aliøkini. Og tí hevur Skattanevndin roknað seg fram til eitt loyvisgjald, sum alivinnan skal rinda, og sum er grundað á metta tilfeingisrentu.
Skattanevndin mælir ikki til, at øll tann roknaða tilfeingisrentan verður kravd, men 80% av henni.
Eitt slíkt gjald ger, at tað almenna fer at fáa minni inn í partafelagsskatti og vinningsbýtisskatti frá alivinnuni, men á botnlinjuni koma kortini at standa 190 milliónir krónur.
Hetta stendur í stóra roknistykkinum hjá Skattanevndini, sum mælir til at breiðka skattaskipanina, soleiðis at vanligi inntøkuskatturin kann setast niður.
Tak niður
Sí eisini


text:
Citadines Bastille Marais Paris ***
Býarskái: 4 dagar / 3 nætur, úr 4.295,-
Fyri hvønn íroknað flogferð og gisting í studio við morgunmati.
>> Úr einans 550 kr um mðr. fyri hvønn við 62°N Snarlán <<
Hví ikki taka tær av løttum, við einum vikiskifti í París.
| Sí meira um íbúðar hotellið her.
Prísdømi:
Legg til merkis
- Tilboðið er útroknað eftir bíligastu ferðaseðlunum ímillum Vágar og París.
- Prísurin kann broytast alt eftir tíðarskeiði og hvat er tøkt.
- Avmarkað nøgd.
Bílegging
- Send fyrispurning umvegis heimasíðuna á teiginum til høgru
- Skriva til booking@62n.fo ella ring á telefon 34 00 00
- Støkk inn á gólvið hjá 62°N, vit hjálpa fegin


text:
Vilt tú hava at vita, tá vit t.d. leggja út kappingar, serligar greinar ella annað, so letur tað seg eisini væl gera. Hetta krevur, at tú meldar til á heimasíðuni.
Tá tú meldar til, skal tú í teigin ið kallast “logga á” skriva títt “nick”. Ikki neyðugt at tú skrivar tygara fulla navn. Tað er sera umráðandi at tú skrivar rætta e-post addr. í teigin ið kallast “Email adressa” hetta tí, tá tú meldar til, so sendur skipanin sjálvvirkandi ein e-post til tygara e-post addr. fyri at vissa sær, at tú veruliga eigur e-post addr. ið tú uppgav. Tá so alt hetta er í lagi, skalt tú kanna tygara e-post, og lesa e-postin ið skipanin sendur til tygara. Í hesum e-posti er ein leinkja ið tú skalt klikkja á fyri at vera endaliga góðkendur.
[20.06.2006 – Jóhan Joensen]


text:
Altjóða paralympiska nevndin kunngjørdi í gjár ætlaða talið av ítróttarfólkum og -greinum til Tokyo 2020, at tilsamans verða 4400 íðkarar og 537 heiðursmerkjagreinir í 22 ítróttum. Hetta er umleið somu tøl sum í Rio 2016, har tey vóru tilsamans 4328 íðkarar í 528 heiðursmerkjagreinum, men innanhýsis flytingar gera tó at svimjing fer frá 152 til 146 heiðursmerkjagreinir.
Akkurát hvørjar greinar sum verða skerdar, verður ikki kunngjørt fyrr enn fullfíggjaða kappingarskráin fyri Tokyo 2020 verður kunngjørd, ímóti endanum av 2017. Men ein ábending er tó útmeldingin frá IPC-forsetanum Sir Philip Craven, at “In determining the final Tokyo 2020 programme we wanted to increase the number of slots for female athletes and athletes with high support needs.”
Lesið t.d. British Swimming og Paralympic.org


text:
Í morgin ári byrjar Aldursbólkameistarastevnan 2021, har einir 78 av okkara evnaríkastu ungu svimjarum fara at royna seg, hesar tríggjar dagarnar í Klaksvíkar Svimjihøll. Høllin er gjørd klár til kapping, og vit ætla at stroyma frá allari stevnuni.
- Innbjóðing til ABMS 2021
- Startlistar/luttakaralistar og kappingarskráir
- Beinleiðis úrslit, so hvørt sum svomið verður
- Úrslitalistar, so hvørt sum kappingar eru avgreiddar
- Youtube-rás hjá SSF, har vit ætla at stroyma
Kappast verður í 6 stevnupørtum:
- partur: Fríggjamorgun 30. apríl frá kl 09:30 – Beinleiðis finalur
- partur: Fríggjadag 30. apríl frá kl 17:00 – Beinleiðis finalur
- partur: Leygarmorgun 1. mai frá kl 09:30 – Beinleiðis finalur
- partur: Leygardag 1. mai frá kl 17:00 – Beinleiðis finalur
- partur: Sunnumorgun 2. mai frá kl 09:00 – Beinleiðis finalur
- partur: Sunnudag 2. mai frá kl 15:30 – Beinleiðis finalur


text:
Tesla Model S vs Benetton Formel 1 bili frá 1997 Sí her filmsbrotið har ein 24 ára gamal Formel 1 bilur hjá Benetton koyrir kapp við Tesla Model S P100D. Formel 1 bilurin var nýttur í kappingarárinum 1997 tá Gerhard Berger koyrdi hendan. Motorurin er frá Renault og hevur 3.0 litur V10 og 770 hestar. […]
Tá Monaco gerst klárt til Formel 1 Í dag – sunnudagin 23. mars – var Circuit de Monaco. Formel 1 kappkoyringin hevur árliga verið hildin í Monaco – við einkultum undantøkum – síðani 1929, og verður mett sum ein tann mest umráðandi og prestisjufulla kappingin innan Formel 1. Rutan er 3.373 km, og 78 umfør […]
Fyrsti Aston Martin í 61 ár Í ár verður eitt Aston Martin team í Formel 1 kappingini fyri fyrstu ferð síðani 1960. Í dag var bilurin avdúkaður, og førarar av Formel 1 bilunum vera eingin minni enn fýrafaldaði meistarin Sebastian Vettel, saman við Lance Stroll, sum er sonur team-eigaran Lawrence Stroll. Sí avdúkingina niðanfyri.


text:
Katrin Olsen
Katrin Olsen (fødd 5. januar 1978 í Tórshavn) er ein føroysk ítrottakvinna í rógving. í 2008 rói hon fyri Danmark á Olympisku leikunum í Beijing[1], saman við Juliane Elander, og tær komu til hálvfinaluna,[2] men tær lógu sum nr. fýra, tá tær róu í mál i halvfinaluni. (Bert tey trý bestu koma til finaluna.)[3]
Heiðursmerki og rórarEdit
1997Edit
Føroyameistari 6-mannafør kvinnur við bátinum Jarnbardur
1999Edit
Føroyameistari 6-mannafør kvinnur við bátinum Jarnbardur
2000Edit
Danmarksmeistari í 4 ára innriggara
2001Edit
- 18. september 2. pláss í danska meistaraskapinum í Maribo, Danmark, í tungum dupult-fýrara
- 18. september 1. pláss í danska meistaraskapinum í Maribo, Danmark, í tungum áttara
2002Edit
5. oktober 2. pláss í danska meistaraskapinum í Bagsværd, Danmark, í lættvekts dupult-fýrara
2003Edit
- 5. juni 13. pláss við World Cup í München, Týskland, í lættvekts dupult-fýrara
- 5. juli 5. pláss við World Cup í Luzern, Sveis, í lættvekts dupult-fýrara
- 1. september 6. pláss við HM í World Cup í Milan, Italia, í lættvekts dupult-fýraran
2004Edit
2005Edit
- 19. juni 2. pláss við World Cup í Luzern, Sveis, í lættvekts dupult-fýrara
- 4. september 2. pláss við HM í Kaizu, Gifu, Japan, í lættvekts dupult-fýrara[4]
2006Edit
- 26. mai 15. pláss við World Cup í München, Týskland, í lættvekts dupult-fýrara
- 15. juni 2. pláss við World Cup í Poznan, Pólland, í lættvekts eittara
- 9. juli 5. pláss við World Cup í Luzern, Sveis, í tungum dupult-fýrara
- 27. august 2. pláss við HM í Eaton, Stóra Bretland, í lættvekts dupult-fýrara[5]
- 16. september 3. pláss við danska meistaraskapi í tungum eittara
2007Edit
- 28. februar Lars og Katrin settu føroyskt met[6]
- 20. mai 1. pláss við altjóða regatta í lættvekts dupult-fýrara
- 3. juni 1. pláss við World Cup í Linz / Ottensheim í lættvekts dupult-tveyara saman við Juliane Rasmussen
- 24. juni 4. pláss við World Cup í Amsterdam, Holland í lættvekts dupult-tveyara saman við Sine Christiansen
- 15. juli 1. pláss við World Cup í Luzern, Sveis, í lættvekts dupult-tveyara saman við Juliane Rasmussen[7][8][9]
- 18. august Katrin Olsen á Miðvági í einmansbáti[10]
- 2. september 2. pláss við HM í München, Týskland, í lættvekts dupult-tveyara (somu tíð sum Týskland)[11]
2008Edit
- 24. januar. Eik og Tryggingin kunngera at teir eru sponsorar hjá Katrin[12]
- 14. juli Alexandra, greivinna av Frederiksborg doypur bátin hjá Katrin og [Julie Ellander] Alexandra[13]
- august Myndir frá venjing í Kina[14]
- 4. august OL heilsan frá barndómsfelagnum[15]
- 8. august OL setanin nærkast[16]
- 12. august OL-myndafrásøgn: Katrin græt[17]
- 16. august 1. pláss við B-finaluna við olympisku leikirnar í Beijing (7. pláss í samlaðu uppgerðini)[18][19][20]
- Kandidat til ársins ítróttarnavn[21]
2009Edit
- Katrin luttók í sendingini Høvdingebold[22] á DR.
2010Edit
- Mai Katrin avloysir Juliane Elander[23]
KeldurEdit
- ↑ DR: Vangamynd frá danska olympiska toyminum í 2008
- ↑ Útvarp Føroya: Katrin Olsen hevur roð seg í hálvfinaluna
- ↑ Útvarp Føroya: Katrin Olsen megnaði ikki at rógva seg í finaluna
- ↑ Silvur í Japan
- ↑ Silvur í Stóra Bretlandi
- ↑ [Drekin.fo]: Lars og Katrin settu føroyskt met
- ↑ life.com: Medaljur í Luzern
- ↑ WorldRowing.com: Danmark dominerar innan lættvekt á World Cup stevnu
- ↑ YouTube: LW2x World Cup Rowing, Lucerne, 16th July 2007 - Last 500m
- ↑ Katrin Olsen á Miðvági í einmansbáti
- ↑ Bronsa í München
- ↑ Eik og Tryggingin sponsorera Katrin
- ↑ Báturin eitur Alexandra
- ↑ Myndir
- ↑ Hin klára fyrimyndin: OL-heilsan til Katrina Olsen frá barndómsfelagnum
- ↑ Katrin Olsen: Gleði meg til OL-setan
- ↑ OL-myndafrásøgn: Katrin græt
- ↑ WorldRowing.com: Rapport frá olympiaduni í Beijing
- ↑ DR: Danmark vann B-finaluna
- ↑ metroXpress: Missión OL Gull
- ↑ Róðrarfelagið Knørrur: Stjørnukast: Katrin Olsen í uppskoti sum ársins ítróttanavn 2008
- ↑ DR: Guldpigerne
- ↑ Katrin avloysir Juliane Elander


text:
Í morgin er fult umfar í Betri Deildini hjá kvinnum. Fleiri spennandi uppgerðir eru á skránni, har 07 Vestur og AB/B71 møtast umframt at KÍ, EBS/Skála og NSÍ eisini hava spenandi dystir, har hvør sigur telur í tøttu kappingini um FM heitið. Fyrsti dysturin í morgin er kl.13.00 á Dungasandi í Sørvági. 07 Vestur og AB/B71 hava leikt tveir dystir fyrr í ár, har 07 Vestur hevur vunnið báðar. Fyrsti dysturin endaði endaði 3-2, meðan næsti dysturin endaði 4-1 til 07 Vestur. So er spennandi at vita hvussu triðja og seinasta uppgerðin í ár ímillum hesi bæði liðini endar.
Í Klaksvík er klassikarin ímillum KÍ og HB á skránni kl.15.30. Fyri KÍ hevur dysturin stóran týdning, tí KÍ liggur í løtuni á 1.plássi, men í harðari kapping við EBS/Skála, sum hevur sama stigatal sum KÍ, og NSÍ sum er trý stig aftanfyri. KÍ og HB hava leikt tveir dystir fyrr í ár, og báðir dystirnir eru endaðir við 0-0 javnleiki.
Tveir dystir eru kl.16.00 í morgin. Tað er dysturin ímillum NSÍ og Víking í Runavík og B36 og EBS/Skála, sum verður leiktur í Gundadali. Hetta eru eisini spennandi dystir, har liðini hava tikið stig frá hvørjum øðrum í dystunum, sum tey hava leikt ímóti hvørjum øðrum fyrr í ár. Víkingur vann fyrsta dystin í ár ímóti NSÍ, meðan NSÍ van 6-4 í næsta dystinum. So lagt er upp til eina spennandi uppgerð við Løkin í morgin, har serliga ein sigur hjá NSÍ hevur stóran týdning.
B36 tekur ímóti EBS/Skála í Gundadali. Dystirnir fyrr í ár hava verið ógvuliga javnir, har tann fyrri dysturin endaði við undirhaldandi 4-4 javnleiki, meðan EBS/Skála vann tepran 2-1 sigur í næsta dystinum. Trýstið liggur eisini her á EBS/Skála, har ein sigur hevur nógv at siga, um FM heitið skal vinnast.
Sostatt er talan um eitt spennandi umfar, sum kann koma at fáa týdning fyri kappingina um FM. Fimm dystir eru eftir at leika í Betri Deildini hjá kvinnunum.
Dystirnir í morgin:
Kl. 13.00: 07 Vestur-AB/B71
Kl. 15.30: KÍ-HB
Kl. 16.00: B36-EBS/Skála
Kl. 16.00: NSÍ-Víkingur


text:
Herfyri varð millum ung í Vági valt Ungdómsráð, sum skal arbeiða í tættum samstarvi við Ungdómsnevndina hjá Vágs kommunu. Ungdómsráðið hevur havt fyrsta fundin.
Nýggja ungdómsráðið í Vági hevur havt fund, har tey løgdu sínar ætlanir fram fyri ungdómsnevndini hjá Vágs kommunu.
Kommunan skrivar á heimasíðu síni, at Vágs kommuna hevur latið nýggja Ungdómsráðnum egin fundarhølir, har tey kunnu arbeiða við ungdómsarbeiði og fyrireika tey evnir, sum tey ynskja á kommunal-politiska dagsskrá.
– Vit eru sera fegin um, at vit nú hava fingið eitt Ungdómsráð í Vági og at ungdómsarbeiðið í Vágs kommunu við hesum kann verða uppraðfest, sigur Levi Mørk, formaður í Ungdómsnevndini hjá Vágs kommunu við heimasíðuna hjá kommununi.
Levi Mørk sigur eisini, at tað er týdningarmikið, at ungdómurin er við til at mynda ungdómspolitikkin hjá kommununi, og at ungdómsráðið kom við fleiri hugskotum um verkætlanir.
Í nýggja Ungdómráðnum eru: Mikala Vilhelm, Fríði Stenberg Olsen, Páll Guðmundsson Jacobsen, Natalia Skorastein, Sirið Brattaberg Evaldsdóttir og Johanna Dam.
Í Ungdómsnevndini hjá Vágs kommunu eru Levi Mørk, formaður, Eyðbritt Krosslá og Anna B. Samuelsen.
Les meira her


text:
Autorisation heilsurøktarar
Heilsuskúlin søkir um autorisatión fyri heilsurøktarar við endan av útbúgvingini.
Autorisatiónin kostar uml. 300 kr.
Autorisatiónslógin er donsk lóg, sett i gildi fyri Føroyar og søkt verður um autorisatión frá "Sundhedsstyrelsen".
Finn tína autorisatión. Fylg vegleiðingini:
Hvat er autorisatión?
Autorisatión verjir starvsheitið "heilsurøktari", ið ein og hvør ikki skal kunna kalla seg.
Veitir trygd fyri, at eitt ávíst innihald er í útbúgvingini.
Veitir borgaranum trygd fyri eina ávísa góðsku.
Autorisatiónin kann takast frá einum starvsfólki, ið ikki røkir starv sítt sambært ábyrgd og heimildum, ið fylgja starvsheitinum.


text:
Í allarfagrasta veðri varð seinasta umfar av Vetrarkappingini avgreitt í Runavíkini leygardagin. Sum vant og sera hóskandi var tað í einari av okkara elstu rennikappingum, nevnliga Várkappingini – á tiltiknu skjótu 10 km rutuni – har Roysnið stílaði fyri.
Vit hava í vetur verið tíðliga úti við frásøgn frá kappingunum, men hetta vikuskiftið er av alskyns orsøkum eingin frágreiðing skrivað enn. Nú er so langt fráliðið, at eg fari at lata tykkum taka til takkar við eina gul-litaða grein á heimasíðuni hjá Treysti. Hon sæst her: http://www.treysti.fo/news-treysti+best+i+vetrarkappingini.htm – ikki fyri fanatikarar!
Tað var fartur í feltinum leygardagin. At sólbrillur vóru eitt must hendan dagin, skuldi vísa seg, tá farið varð út á seinastu umførini.
Við sigrum trý tey fyrstu umførini, legði Sam Vang lunnar undir samlaða sigurin í Vetrarkappingini. Við sigrum í Hvannasundi og í Runavík, trýsti Guttorm Sørensen Sam at renna seinasta umfarið, hóast hann kendi seg sjúkan. Soleiðis eydnaðist tað honum at vinna sær trý bonusstig og við 153 stigum akkurát stinga snútan fram um Guttorm, sum endaði við 152 stigum! Henry Olsen endaði triðjur. Fyri hvørja kapping otaði hann seg nærri oddinum, og í seinastu kappingini rann veteranurin eina kanóntíð, og var bara nøkur sekund frá sigrinum.
Tær tríggjar kvinnurnar á sigurspallinum mistu allar eina kapping hvør, og hóast talan var um ymisk umfør, gjørdist Rebekka Fuglø vinnari við fýra sigrum, Ella Áarstein nummar tvey við fýra øðrumplássum, og Gunnhild Helmsdal nummar trý við fýra triðjaplássum. Ikki sæst, at nr. 3 er 13 ár eldri enn nr. 2, og nr. 2 er 16 ár eldri enn nr. 1! Einki at ivast í, at renningin vardveitir ungan kropp og ungt sinni! Rebekka vann eisini kappingina hjá kvinnuunglingunum, og stendur tí vid tveimum steypum. Hon var einasti kvinnuunglingur, sum rann í minsta lagi trý umfør.
Vid fimm sigrum gjørdist Henry Olsen suverenur vinnari hjá veteranunum. Eins tryggur gjørdist Borgar Biskopstø, vid at enda nr. 2 í fýra kappingum, hann luttók í. Ødrvísi margháttligt var í kappingini um tridjaplássid, sum Heini Gregersen “snýtti” John Egolm fyri. Tí Hóast John øll fýra umførini hann luttók í, endadi frammanfyri Heina, so eydnadist Heina at skora 47 stig í Hvannasundi, tá John hevdi forfall. Hetta kom at kosta John tridjaplássid, medan Heini fekk ágódan av gódari uppmøting.
Ella Áarstein vann fýra tryggar sigrar í fýra kappingum, og gjørdist tryggur vinnari hjá veterankvinnunum. Størri var spenningurin um hinar topp-plaseringarnar. Karin Maria Isaksen var undan seinastu kappingini nr. tvey, men vid at koma næst á mál leygardagin, fór Karin Kirke Petersen fram um hana. Eisini Lydia Gardar kundi blanda seg út í kappingina, men var ikki við leygardagin.
Jens Weihe fekk fullan valuta fyri at møta so trúliga til allar kappingarnar. Við tveimum sigrum og tríggar ferðir nummar tvey, gjørdist hann nevnliga samlaður vinnari hjá superveteranunum. Hóast tríggjar sigrar og 150 stig, var hetta ikki nóg mikið hjá Óla Olsen at trýsta Jens, við 5 bonusstigum, av ovasta sessi. Hóast Jóannes Ortind á fjórða plássi royndi at trýsta Gunnar Sivertsen, var hetta tó til fánýtis. Gunnar hevur í vetur runnið sum ongantíð fyrr, og á seinasta degi rann hann ein fínan 10 km og kundi fara heim við steypinum sum triðbesti superveteranur.
Tíverri hevur luttøkan í unglingabólkinum ikki verið so stór í vetur. Men Ólavur Egholm hevur runnið sera væl, og vann tær fýra kappingarnar hann var við í. Við tveimum silvur og einari gull, gjørdist Hans Jacobsen samlaður nummar tvey. Bert teir báðir gjøgnumførdu í minsta lagi tríggjar kappingar.
Tríggir raskir Treystadreingir. Eingin undrast at Marnar var langt fremstur í øllum fimm kappingunum. Heldur ikki hóast hann heilar tvær ferðir nýliga var útskrivaður av sjúkrahúsi eftir ógvuslig føll á skutara sínum. Einar á øðrum plássi hevur tikið seg nógv fram í ár og hevur eins og Gunnar Simonsen á triðja plássi møtt upp til allar kappingarnar í ár. Gunnar, hevur eisini tikið seg væl fram, og sjokkeraði øll við at renna trygt undir 21 minuttir leygardagin. Regin Joensen hevur eisini ligið framvið í samlaðu kappingini, men fyrst sjúka og síðani skaði spiltu spælið fyri hann.
Tvær fittar Bragdagentur! Við trimum sigrum í trimum kappingum, gjørdist Elsa Berg samlaður vinnari hjá gentunum. Hildur Poulsen fekk ein sigur, men gjørdist samlað nummar tvey.
FÍF takkar øllum fyri eina stak góða og ikki minni hugnaliga kapping í vetur. Vónandi verða tit, og mong afturat, eins trúgv næsta vetur, tí lítið er at ivast í, at Vetrarkappingin verður endurtikin næsta ár.
Takk fyri øll somul!


text:
At brúka:
4 miðalstór súrepli
Honning
Kanel
Sesamfræ
Græskar og hassilnøtur
Jogurt
Soleiðis ger tú:
Tak kjarnurnar úr súreplunum og set tey á eina plátu við bakipappíri
Rør 4 spsk av honningi saman við 1-2 tesk av kaneli, 2 spsk av blandaðum heslinøtum, sesamfræi og græskarkjarnum, og deil tað í miðjuna í súreplunum, og baka síðani í ovninum á 200 gr, til tey eru moyr, í uml 15-20 minuttir. Tað kann verða ymiskt hvussu leingi tey skulu hava, alt eftir hvat slag av súreplum tað er.
Borðreið súreplini heit, við 4 spsk av køldum jogurti.
Tað smakkar eisini væl at borðreiða við ísi ella róma.
Vælgagnist


text:
Rúmligur og væl útgjørdur
Hartil er kabinan sera væl ljóðdoyvd, so hóast arbeiðsmegin og -hugurin framvegis er hin sami, er ProAce nógv róligari at koyra, enn flestu av kappingarneytunum.
(Upplýstu virðini eru eru ávíkavist tey lægstu og hægstu í motorúrvalinum, og umboða tí ikki neyðturvuliga eina ávísa modelsamanseting. Upplýsta nýtslan av brennievni og CO2-útláti er roknað út frá ES-ásetingum. Veruliga nýtslan kann víkja frá hesum - alt eftir, hvussu koyrt verður. Upplýsti prísurin er lægsti prísur, og er tí kki neyðuturvuliga galdandi fyri bilarnar á myndunum.)
Ongar útreiðslur til viðlíkahald í 3 ár
Tá tú keypir ein nýggjan Toyota, fært tú ein 3 ára servicepakka við í keypinum*
Ein Toyota 3 ára servicepakki fevnir um øll eftirlit, allar umvælingar, allar eykalutir og alt vanligt viðlíkahald. Servicepakkin er galdandi í 3 ár ella í mesta lagi til bilurin hevur koyrt 90.000 km.
- Ókeypis árligt og hálvárligt eftirlit
- Ókeypis umvælingar
- Ókeypis Toyota eykalutir
- Ókeypis viðlíkahald og skift av bremsum
- Ókeypis olja, løgir og skift
- Ókeypis perur og skift
- Ókeypis viskarar og skift
- Ókeypis sprinklaraløg og áfylling
- Ókeypis filtur og skift
- Ókeypis bilhjálp í Evropa
Toyota bilhjálp er galdandi í Føroyum og í meira enn 40 londum í Evropa. Toyota bilhjálp umfatar millum annað hjálp í sambandi við ferðsluóhapp, punktering, innistongdar lyklar, tóman bensintanga, skeivt brennievni og um bilurin er tómur fyri streym.
- Ókeypis vask av bili ísv. eftirlit
- Ókeypis tøkniligar dagføringar
- Hægri søluvirði á bilinum
Er bilurin viðlíkahildin av serfrøðingum og eftir forskriftunum, hevur hann eitt hægri søluvirði.
* Toyota 3 ára service pakkin er galdandi fyri allar nýggjar persónbilar.
Servicepakkin er ikki galdandi fyri vøruvognar, hýruvognar og skúlavognar.


text:
Vælumtókta skeiðið Venjari 1 eru nú aftur sett á skrá. Í vár verða skeiðini hildin:
í Runavík 8.-9. febr. tilmeldingarfreist: 1. februar
á Tvøroyri 15.-16. febr. AVLÝST vegna ov lítla undirtøku
í Klaksvík 7.-8. mars AVLÝST vegna ov lítla undirtøku
í Havn 14.-15. mars tilmeldingarfreist: 1. mars
á Sandi 25.-26. apríl tilmeldingarfreist: 15. apríl
At menna eitt ítróttarfelag er ein týðandi liður at hava ein hóp av vælskikkaðum og -útbúnum venjarum. Hevur tú sum venjari hug at førleikamenna teg, fáa eitt netverk tvørtur um ítróttagreinar og fáa íblástur til komandi kappingarár, so er eitt skeið hjá ÍSF nakað fyri teg.
Venjari 1, skeiðsinnihald:
- Ítróttur fyri børn og ung
- Ítróttur og venjing
- Ítróttaskaðar, nei takk
Undirvíst verður:
leygardag kl. 09.00 til 21.00 og
sunnudag kl. 09.00 til 17.00
Evnini:
Ítróttanámsfrøði, ítróttaumhvørvi, menning hjá børnum, venjing, trygd og ábyrgd, etikkur og moralur. Hví venja? Og hvussu? Upphiting, anatomi og fysiologi, venjingarprinsippir, undirvísingarprinsippir. Skeiðið skiftir ímillum at vera teoretiskt og praktiskt.
Ongin próvtøka er, men kravt verður, at uppmøtingin er 100%. Eftir lokið skeið verður luttøkubræv útflýggjað.
Skeiðið er ein partur av venjaraútbúgvingini hjá DIF, Danska Ítróttasambandinum. Møguleiki er sostatt at byggja víðari upp á skeiðið.
Málbólkur:
Venjarar, hjálparfólk og leiðarar hjá børnum og ungum. Øll, sum hava áhuga í og ábyrgd av børnum og ungum, sum luttaka í ítrótti.
Hvat fært tú burturúr:
- Vitan um menningina hjá børnum, fysiskt, psykiskt og samfelagsligt
- Tú lærir nakað um námsfrøði, venjarar av ymsum slag, at seta sær mál, um týdningin av góðum ítróttaumhvørvi.
- Ítøkilig hugskot til spøl og venjing hjá børnum og ungum
- Vitan um, hvussu kroppurin virkar, og hvat ein má taka hædd fyri í sambandi við venjing. Grundleggjandi vitan um venjing og fysiologi. Vitan um, hvussu ítróttaskaðar kunnu fyribyrgjast og um týdningin av rættari uppvenjing, um skaðin er hendur.
Upptøkutreytir:
Luttakari skal vera 15 ár ella eldri. Tó kunnu vit gera frávik frá regluni um upptøku, um serstøk viðurskifti tala fyri hesum.
Luttøkugjald:
Kostnaðurin fyri skeiðið er 650 kr., sum skal verða goldið áðrenn skeiðsbyrjan. Íroknað er frálærutilfar og matur. Tilmeldingin er bindandi.
Tilmelding:
…fer fram við at fylla hetta skjalið út: Tilmeldingarskjal
Seinasta freist at melda til er 14 dagar áðrenn skeiðsbyrjan.
Skeiðini verða hildin treytað av nóg stórari luttøku.


text:
Havállur (havállaættin)
Conger conger (Linné, 1758)
Stødd: Havállur verður upp í næstan 3 metrar til longdar.
Dýpi: Botnfiskur út á í minsta lagi 300 m.
Litur: Havállur er meira og minni myrkagráur ella morgráur um bakið. Síðurnar og búkurin eru ljósari. Poknurnar í strikuni eru hvítligar. Ryggfjøður og gotfjøður hava dimman kant. Hesin kanturin er ikki so sjónligur á gotfjøðurini.
Lýsing: Hann er langur og mjáur, í skapi mest sum vanligur állur. Hann hevur eina ryggfjøður og eina gotfjøður, báðar langar og lágar, smáar uggafjaðrar og ongar búkfjaðrar. Táknaopini eru beint framman fyri uggafjaðrarnar.
Aftari endi á uggafjøðurini kemur, ella kemur næstan, aftur undir fremra enda á ryggfjøðurini. Hann hevur ljósa striku.
Eyðkenni: Á haválli røkkur uggafjøðurin næstan aftur til ryggfjøðurina. Havállur hevur hvørki búkfjaðrar ella stert.
Týdningur: Hann er virðismikil matfiskur í Evropa. Undir Føroyum fæst so lítið av honum, at hann hevur ikki nevniverdan týdning.
da: Havål, en: Conger eel, fr: Congre, ís: Hafáll, no: Havål, tý: Congeraal-Meeraal
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Állafiskar Anguilliformes
Hópurin hevur 15 ættir, ið hava 141 slektir og umleið 791 sløg.
Av hesum eru undir Føroyum skrásettar 5 ættir, ið hava eina slekt og eitt slag í
part:
Állafiskar eru eyðkendir við sínum langa og klæna skapi. Teir hava ikki búkfjaðrar, summi sløg hava heldur ikki uggafjaðrar.
Nøkur sløg hava ein beinleysan skræðulepa til stert, onnur hava ongan stert.
Állafiskar av ættini Anguillidae eru katadromir. Hinar ættirnar liva alt lívið í sjónum.


text:
Myndaorðabók úr Mumidali
Bókadeild Føroya Lærarafelags
- Síður: 128.0
- Útgávuár: 2011
- Upprunamál: enskt
- Innbinding: innbundin
- Rithøvundur: Tove Jansson
- Myndir: Tove Jansson
- Týðari: Karl N. Hansen
Myndaorðabókin úr Mumidali er ein stuttligur og einfaldur máti at læra seg grundarlagið í enska málinum. Bókin er full av hentum orðum og litríkum myndum.
Við Myndaorðabókini úr Mumidali er tað lætt hjá børnum í øllum aldri at betra um sítt enska orðatilfeingi. Í myndaorðabókini eru meira enn 1200 spennandi orð og áhugaverd orð innan ymisk øki. Her finnast orð fyri litir, skap og mótsetningar. Vit práta um veðrið og árstíðirnar og spyrja, hvat klokkan er. Tekningarnar hjá Tove Jansson er fullar av smálutum, so nógvir møguleikar eru at siga frá tí, tú sært!
Við Myndaorðabókini gongur tað sum eftir ánni at læra seg eitt nýtt mál. Aftast er føroyskur-enskur og enskur-føroyskur orðalisti.


text:
Upp til 4 ár
August
15. mars. Upptøka er annaðhvørt ár, næstu ferð í 2021
Serflokkurin innan autismuøkið er ætlaður ungum, sum hava eina diagnosu innan autismuspektrummið.
Endamálið við autismuflokkinum er at skapa so góðar umstøður sum gjørligt fyri einstaka næmingin, sum vegna diagnosu hevur torført við at ganga í vanligum flokki. Fyri at tryggja, at næmingarnir hava umstøður at læra og samstundis fáa eitt prógv, sum lýkur øll formligu krøv, ganga teir á leið tíggju næmingarnir, sum eru í hvørjum autismuflokki, á einari felags breyt, sum tekur fýra ár.
Hetta eina árið, sum er lagt afturat teimum trimum árunum, ein miðnámsútbúgving eftir breytaskipanini vanliga tekur, kemst av, at skúlating eru løgd inn í tímatalvuna. Á fyriskipaðummlektiucaféum gera næmingarnir skrivligar uppgávur og onnur skúlating.
Eyðkennið við serflokkinum er, at floksundirvísingin er serliga skipað og fer fram í flokki við fáum næmingum. Bólka- og verkætlanararbeiði er eisini partur av gerandisdegnum. Í serflokki fært tú eisini møguleika at arbeiða sjálvstøðugt við størri uppgávum.
Námsferðir, vitjanir og smærri verkætlanir eru vanlig í serflokkinum.
Serflokkurin hevur eina felags breyt, og næmingurin kann velja nakrar vallærugreinar. Hesar verða valdar eftir ávísum treytum fyri at tryggja, at prógvið uppfyllir formligu krøvini á breytini.
Longdin á útbúgvingini og lága næmingatalið í hvørjum flokki ger, at næmingarnir ikki frítt kunnu velja millum tær fýra gymnasialu breytirnar. Frælsið er tó at velja nakrar vallærugreinar alt eftir áhuga og førleikum. Ávísar treytir eru við vallærugreinavalinum, fyri at vissa er um, at prógvið lýkur formligu krøvini á breytini.
Lestrarvegleiðinginkunnar um hesar treytir, tá tíðin nærkast at velja.
Treytin fyri upptøku er, at tú hevur:
● fullført 9. flokk fólkaskúlans ella hevur samsvarandi útbúgving frá øðrum lærustovni
● lokið kravdu próvtøkur fólkaskúlans í 9. flokki í skrivligum føroyskum, donskum, enskum og rokning/støddfrøði
● lokið munnligu próvtøkur fólkaskúlans í 9. flokki, sum Mentamálaráðið hevur tikið út.
Lýkur umsøkjari ikki onkra av omanfyristandandi treytum, kann einstaki skúlin gera eina ítøkiliga meting og taka støðu eftir henni.
Við einum prógvi frá serflokki hevur tú ognað tær førleika at søkja inn á ymsar hægri lærustovnar, alt eftir hvørjar lærugreinar eru og verða valdar.
Upp til 4 ár
August
15. mars. Upptøka er annaðhvørt ár, næstu ferð í 2021


text:
Trúfasti steam klienturin hevur verið okkum ein góður vinur í nógv ár. Tó hevur hann ikki fingið nakrar heilt stórar sjónligar dagføringar tey árini, hann hevur verið til. Hetta hevur Valve nú gjørt um uppá. Nýggji Steam Beta klienturin kann nú roynast, og við honum er ómetaliga nógv nýtt.
Tað er serliga tað sosiala sum hevur fingið eina stóra dagføring í nýggja beta klientinum hjá Steam. Ovast í vinarlistanum sæst nú ein favorites-linja, har til ber at toga vinir ið ein fæst nógv við. Eisini verða vinirnir bólkaðir eftir hvørjum spæli teir eru í, soleiðis at tað er lætt at síggja hvør er tøkur til eitt ávíst spæl. Eisini sæst nú í vinarlistanum, í hvørjari støðu vinirnir eru í tá teir eru í einum spæli. Hetta skal skiljast á tann hátt, at tað nú sæst m.a. hvat støðan er í einum counter-strike dysti sum ein ávísur er í gongd við. Um vinirnir eru í einum liði, sæst eisini hvørjir aðrir limir eru í liðnum. So veit man um tað er pláss fyri einum aftrat, ella ikki. Við at gera bólkakjattir gerst tað eisini lætt at skriva til sítt crew.
Eisini hevur Steam innbygt eitt sosialt system, ið líkist eitt sindur Discord. Hetta er sera smart, tá tað er innbygt í steam klientin. Har ber til at tosa saman, eins og at skriva saman og deila links o.a.
Fyri at lesa nærri um allar dagføringarnar, kann lesast nærri her:
(full release notes niðast á síðuni)
https://steamcommunity.com/updates/chatupdate


text:
Rókur Trygvason frá Ægir svam ein serstakliga góðan 200 metur bringu seinnapartin í Bergen Swim Festival 2018, har hann settið eitt stórt persónligt met við tíðini 2:24.49 og nú er hann minni enn eitt sekund frá Junior metinum, sum er 2:23.72 og sum Roland Toftum eigur.
Roland Toftum svam í A-finaluni fyri seniorar og hansara tíð gjørdist 2:29.95, sostatt vann Rókur Trygvason við meira enn fimm sekundum á Roland Toftum ídag, so spennandi verður at síggja, tá ið teir báðir fara at kappast aftur í Føroyum, hvør av teimum fer at vinna.
Vinnari gjørdist hjá junior bleiv Andre Klippenberg Grindheim frá Hamar og hann hølvaði alt av við tíðini 2:18.67, men Rókur Trygvason fekk silvur og tað skal hann vera sera stoltir av.
Stórt tillukku Rókur, næsta verður at taka Juniormetið frá Roland Toftum.
SáH


text:
Sigurð Joensen
Sigurð Joensen (27. apríl 1911 - 1. oktober 1993) var ættaður frá Gjógv og føroyskur rithøvundur. Fleiri av børnum og abbabørnum hansara hava gjørt seg galdandi innan føroyskt mál, skriving, sjónleik og gransking. M.o. Turið Sigurðardóttir, Sigri M. Gaïni og Firouz Gaïni. Frá 1941 til 1945 var hann blaðstjóri á Búgvanum. Í 1948 var hann við til at stovna Tjóðveldisflokkin saman við Erlendur Patursson, Jákup í Jákupsstovu og Hanus við Høgadalsá. Frá 1958 til 1970 var hann løgtingsmaður fyri Tjóðveldi.
BókmentirEdit
HeiðurslønirEdit
- 1977 - Barnabókaheiðursløn Tórshavnar Býráðs fyri Kálvamuan, Lítli Sjúrður og Lambamæið.
- 1987 - M.A. Jacobsens virðisløn fyri Eg stoyti heitt, sum dóttir hansara (Turið Sigurðardóttir) savnaði og legði til rættis.


text:
Fotomyndirnar tók Bárður Dal-Christiansen.
Friday, August 3, 2012
Ein Ólavsøkuframsýning og onnur
Ólavsøkuframsýningin er ikki longur einastandandi. Í ár vóru framsýningar alla møguliga staðni á ólavsøku, í Müllers pakkhúsi, á Lützenstrøð, í Listahøllini á Skipasmiðjuni, í Galerie Focus, í Norðurlandahúsinum, í Smiðjuni í Lítluvík, í Steinprenti, hjá Østrøm osfr. Tað var heldur ikki gjørt tað stóra burtur úr upplating osfr. av teirri "ordiligu" og upprunaligu ólavsøkuframsýningina hjá Listafelagi Føroya, sum var og er í Listaskálanum. Hon er øðrvísi í ár við tað, at fýra listafólk eru biðin um at sýna fram og hervið var ikki frítt hjá øllum at senda inn soleiðis sum tað plagar at vera. Summi halda, at leikluturin hjá Ólavsøkuframsýningini er útspældur og yvirstaðin. Tað haldi eg als ikki, hon eigur sítt serliga pláss á ólavsøku og eg haldi, at vit næsta ár skulu kveikja lív aftur í Ólavsøkuframsýningina.
Latið okkum nú fyrst hyggja at Ólavsøkuframsýningini 2012 soleiðis sum hon sær út í Listasavni Føroya. Tey fýra framsýnandi listafólkini Guðrið Poulsen (f.1961), Silja Strøm (f.1987), Bárður Dal Christiansen (f.1985) og Bárður Oskarsson (f.1972) eru øll dugnalig á hvønn sín hátt og framsýningin er sum heild skilagott disponerað. Fotomyndirnar hjá Guðrið Poulsen av eini kvinnu í interaktión við nøkur objekt tykjast ikki so áhugaverdar, men sambært tíðindaskrivinum sipa tær til karyatidur. Umframt hesar hevur Guðrið Poulsen nøkur góð rúmlig verk við á framsýningini, sum minna um húsatoftir og hús og sum í grundini minna meg eitt lítið sindur um frálíku verkini, sum Hanni Bjartalíð hevur gjørt seinastu árini. Men har Hanni Bjartalíð brúkar træsprek, brúkar Guðrið Poulsen sítt egna tilfar, keramikkin, ið saman við tunna rimaverkinum, ið fleiri av verkunum eru bygd upp av, leggur eina fjálga og lívsjáttandi skroypiligheit at verkunum.
Uppheingingin av myndunum hjá Bárði Oskarsson tykist næstan demonstrativ, so nógv líkist hon uppheingingini av teimum smáu kvadratisku vatnlitamyndunum hjá Michael Kvium í Listasavninum herfyri. Men tað riggar væl og ger okkum kanska enntá varug við hvussu lítið Bárður Oskarsson í grundini líkist Kvium, sum í nógv størri mun er (framúrskarandi) málari enn tann fíni teknarin, Bárður Oskarsson, hvørs úttrykk eisini er lættari og stuttligari enn tað er í myndunum hjá Kvium. Í hansara fantastisku bókum "Ein hundur, ein ketta og ein mús", "Pól, hin kuli giraffurin" "Beinið" og "Flata kaninin" uppliva vit ferð eftir ferð, at skemtið hevur filosofiska dýpd. Sjálvt um summar av teimum avskeplaðu, einsamøllu verunum hjá Bárði Oskarsson eru staddar í tómum rúmi og sýnast óunniligar, tykjast hansara myndir fevndar av kærleika, umsorgan og eksistentiellari dýpd.
Bárður Dal-Christiansen er ikki óvanur við at sýna fram í Listasavni Føroya. Hann hevur luttikið á fleiri felagsframsýningum við myndum, sum sýna áhuga fyri grafitti, street-art og teknirøðum. Umframt málningar hevur hann arbeitt við tekning og máling á pappír, kollasju, og hann hevur somuleiðis málað og sprayað á papp osfr. Men hesa ferð sýnir hann fram nakrar stórar akrylmálningar. Teir eru allir bygdir upp eftir nøkulunda somu meginreglu við eini ein- ella tvílittari bakgrund og einum rundleittum, meira rúmligum abstraktum figuri miðskeiðis, sum er málaður við ymiskum bjørtum litum, haðani meira realistisk andlit vaksa fram.. Men framsýningarhølini krevja sítt og tað gera so mikið monumentalir málningar eisini. Ætlar listamaðurin at halda áfram við málarínum, og at mála málningar, sum vilja annað og meira enn effekt, hevur hann tørv á meira lærdómi og royndum innan málarí. Bárður Dal-Christiansen er evnaríkur og fyri samlaða framsýningarárinið eru tær stóru og bjartlittu myndirnar neyðugar, tí hini verkini eru øll rættiliga ljós og uttan hevði framsýningin helst sæð ov tóm og keðilig út. Tað ger hon ikki. Ólavsøkuframsýningin 2012 sær gott út, men líkist øllum øðrum framsýningum. Hon er opin til 12. august í vanligari upplatingartíð
Ólavsøkuframsýningin hevði upprunaliga eitt øgiliga stórt tal av vitjandi og eg haldi sum áður nevnt, at hon hevur uppiborið eina endurstovnan. Á sama hátt sum tann yðjandi fjølbroytta summarframsýningin á Royal Academy, men í minni mát, sjálvandi, kundi Ólavsøkuframsýningin verið ein samanseting av eini sensureraðari framsýning og eini útvaldari. Tað vil siga, at ein kurator frammanundan kundi biðið nøkur framúrskarandi yrkislistafólk um at verið við. Harumframt skulu øll onnur kunna senda inn verk til kuratorin at velja burturúr. Tað hevði verið tann ordiliga ólavsøkuframsýning í rættari ond, har nýbyrjarar kunnu uppliva at síggja teirra verk hanga beint við síðuna av verkum hjá teirra fyrimyndum. Eg veit væl, at Listafelagið hevur roynt alt møguligt, og at tað sum eg her skrivi um líkist teirri gomlu Ólavsøkuframsýningini. Kanska onkur undrast á, at undirritaða, sum so ofta havi funnist at amatørismuni í Listasavninum, fari at tala fyri henni. Men eg eri sannførd um, at við tí rætta kuratorinum kann konseptið gjøgnumførast bæði á hægri og stuttligari støði enn vit hava sæð tað áður. Ferniseringin skuldi sjálvandi verið ein ordans veitsla fyri øll listaáhugaði og ein ómissandi byrjan uppá ólavsøkuna á hvørjum ári.
Fotomyndirnar tók Bárður Dal-Christiansen.
Fotomyndirnar tók Bárður Dal-Christiansen.
Posted by Listin at 11:34 AM


text:
Spurnarkassin: Genta, 21 ár spyr
Nakin myndir
Spurningur:
Hvat er straffilógin hjá einum sum hevur deilt privatar myndir av mær. Vit hava fjasast og Eg helt at eg kundi líta á honum, men hann deildi tað víðari á netinum. Eg ynski at melda hann, og eg ynski at vera klár uppá hvørjar konsekvensur tað fær av hesum.
Svar:
Góða Tú.
Tað harmar okkum at tú hevur uppliva hetta og vit vóna at tú hevur dirvi til at fara víðari við hesum máli.
Sambært persónsdátulógini er tað ólógligt at deila myndir uttan samtykki. Og tá talan er um nakinmyndir, er tað strangliga bannað. Um persónurin á myndini er undir 18 ár, kann tað verða eitt álvarsligt lógarbrot sambært lógini um barnaporno.
Um ein mynd av onkrum (óansæð aldur) er deild uttan samtykki, so er tað aldrin ábyrgdin hjá persóninum á myndini.
Politiið viðmælir øllum, sum hava verið úti fyri talgildum kynsligum ágangi, til at melda tað. Les meira her:
https://politi.fo/melda/kynslig-bortsverk/talgildur-kynsligur-agangur
Tú skrivar at tú er yvir 18 ár, so kunnu vit vísa til § 264 d. í straffilógini.
“Við sekt ella fongsli í upp til 6 mánaðir verður tann revsaður, sum av órøttum víðarigevur boð ella myndir, ið viðvíkja persónligum viðurskiftum hjá øðrum persóni ella aðramáta vísa hann í umstøðum, sum skilliga kunnu krevjast ikki at koma fyri almenningin.”
Har stendur upp til 6 mdr, man skal ikki roknað við eina so harða revsing fyri deiling av eini nakinmynd. Tað eru nógvar umstøður ið gera seg galdandi. Tí er tað torført hjá okkum at koma við einum greiðum svari. Har eru eisini aðrar paragraffir í straffilógini sum kunnu vera viðkomandi. Sum t.d. blygnaðarskemd.
Tað besta er at tú setur teg í samband við Politiið og prátar við tey.
Vinaliga,
Tú & Eg Ráðgevingin


text:
EU lóggávan um persónsupplýsingar (GDPR) kom í gildið tann 25. mei 2018. Hendan lóggávan skal takast í ramasta álvara. Her slepst ikki undan, at einstakar fyritøkur í øðrun ES-londum fara at stríðast við at handfara persónsupplýsingar á GDPR-økinum, tá ið tað er heilt sett í gildið.
Tvey dømir, har vit kunnu tilvísa, hvussu ein fyritøka ella stovnur ikki eigur at handfara persónsupplýsingar hjá øðrum.
#1 British Airways starvsfelagið hevði áheitt teirra viðskiftafólkum at upplýsa bústað og passnummar á einum opnum torgið á teirra sosiala miðil, sum onnur hava atgongd til. Áheitanin varð tikin aftur, tá ið villan varð uppdagað. Les blaðgrein
#2 The government’s Independant inquiry into sexual abuse hevur móttikið eina bót, ið er ásett til £ 200.000,- (uml. 1,7 mio. kr.), tí møgulig offur kundu eyðmerkjast. Orsøkin var, at teldupostur varð útsendur til fleiri móttakarar samstundis í cc. Brotið var serstakliga álvarsamt, tí tað ávirkaði sárbærar einstaklingar. Les blaðgrein
Við okkaru persónsupplýsinga (GDPR) tænastu hevði hettar verið lætt og skjótt avgreitt fyri ein starvsfelaga, um tey høvdu fingið tað neyðugu ráðgeving um persónsupplýsinga (GDPR) tilgongdina hjá fyritøkuni. Hóast EU lóggávan um GDPR ikki beinleiðis er galdandi í Føroyum, so taka vit atlit til galdandi føroysku persónsdátalógin, sum er sera meinlík. Tískil skulu føroyskar fyritøkur stórtsæð liva upp til somu krøv sum ES fyritøkur. Vit veita ráðgeving innanfyri hettar fyri viðskiftafólk í Føroyum og Danmark. Við tí endamálið at tryggja, at tær lúka føroyska og ES fyriskipanir innanfyri persónsupplýsingar.
Les meira Hvussu Combine-IT kann ráðgeva tykkum


text:
Hjálp kvinnum av gøtuni í Frankaríki
OM í Frankaríki hjálpir kvinnum sum eru bundar av prostitutión og møguliga eisini hava verið handlaðar.
Marcel og Åse Georgel hava leitt hetta arbeiði í býnum Nantes í Frankaríki í 10 ár, og føroyingar hava stuðlað hesum arbeiði ígjøgnum fleiri ár.
Søgan um E
Eg varð handlað, tá eg var 26 ár av einum manni í bygdini hjá mær, hann lovaði mær og lítla soni mínum eitt betri lív. Eg fór ígjøgnum eina voodoo seremoni, og eg fekk at vita, at eg skuldi gjalda 25.000 evrir (uml. 186.500 kr.). Tá skilti eg ikki veruliga, hvat hetta alt týddi. Eg helt, at eg skuldi arbeiða sum barnagenta, men eg fann útav, at eg skuldi arbeiða á gøtuni sum skøkja. Eg var so bangin fyri voodoo, at eg hevði einki val, og eg gjørdi sum varð sagt. Aftaná tríggjar mánaðir í Italia, flutti eg til París í 2017, men eg bleiv sera sjúk, og eg avgjørdi at steðga sambandinum við alfonsin. Eg flýddi til Nantes, og alfonsurin royndi at leggja trýst á meg, men eg avgjørdi ikki at venda aftur til gøtuna. Men av tí at eg ikki kundi gjalda mína húsaleigu meiri, kontaktaði eg pastor Marcel, sum hjálpir kvinnum út úr prostitutión, og hann fann eina lítla íbúð til mín. Eg royni nú at orna míni pappír, og eg vóni at kunna fara í skúla og arbeiða á eini matstovu.
Arbeiði hjá Marcel og Åse
Marcel og Åse hjálpa í løtuni E við at gjalda húsaleigu. Tey uppliva, at kvinnur sum eru komnar í trygt umhvørvi, hava størri longsul eftir at kenna Gud. Nógvar kvinnur hava givið sítt lív til Kristus ella endurnýggja sítt forhold við Kristus sum Frelsara og Harra. Nakrar hava vitnað og eru doyptar. Tey biðja Harran um hjálp at vísa teimum hvørji evni tey skulu undirvísa teimum í út frá teimum umstøðunum, sum tær koma frá. Ynskið er eisini at bera frukt í hjørtunum á teimum persónum, sum tey møta ígjøgnum hesa tænastu, persónar sum liva uttan Gud.
Stuðla hesi tænastu
Um tú ynskir at stuðla hesi tænastu kanst tú flyta eina upphædd á konto í Betri Banka 9181-426.219.2 viðmerk ‘Kvinnur í Nantes’.
Latið okkum eisini biðja fyri Marcel og Åse og toyminum í Nantes, fyri verju og fyri ávøkst í arbeiðnum.


text:
- Tíðindi, mentan og ítróttur
Sethúsaprísirnir uttan fyri Havnina hækka
Prísirnir á sethúsum hækkaðu fleiri staðni í landinum fyrra hálvár, hóast Covid-19 kundi væntast at ávirka bjartskygnið hjá húsarhaldunum.
Serliga eru sethús uttan fyri Havnina seld fyri hægri prís fyrra hálvár í ár, samanborið við meðalprísin í fjør, upplýsir Landsbankin í tíðindaskrivi.
Fyrra hálvár hækkaðu prísirnir meir enn 10% í størru bygdunum og um 30% í smærri bygdunum og í Sandoynni og Suðuroynni, samanborið við meðalprísin í fjør. Í smáu bygdunum og í Sandoynni og Suðuroynni eru tó lutfalsliga fáar sølur, og tí skal lítið til fyri at ein einstøk søla dregur meðalprísin uppeftir.
Lækkaðu í miðstaðarøkinum
Í miðstaðarøkinum lækkaðu sethúsaprísirnir í fyrsta ársfjórðingi, og færri hús vórðu seld.
Í Havnini vóru prísirnir í 1. og 2. ársfjórðingi 20% lægri, enn í sama tíðarskeiði í fjør. Í øðrum ársfjórðingi lagaðu prísirnir seg tó aftur, og seinastu metingarnar vísa, at meðalprísurin nú nærkast 3,2 mió. kr. í Havnini.
Tey dýrastu 5% av húsunum, ið eru seld í Havnini hetta fyrsta hálvárið, eru farin fyri meira enn 4 mió. kr.
Prísurin er hækkaður nógv í Havn seinastu árini, og í fjør hækkaði prísurin 25 prosent, samanborið við árið fyri.
Meðalprísurin fyri íbúðir í Havnini er hækkaður 400.000 krónur fyrra hálvár, samanborið við í fjør. Tá var meðalprísurin um tvær milliónir kr. Fermetraprísurin fyri íbúðir í miðstaðarøkinum er nú 28.000 kr.
Ikki so meint rakt
Landsbankin heldur, at sum heild tykjast húsarhaldini ikki at vera so meint rakt fíggjarliga av koronusjúkuni. Tað kemur millum annað av, at inntøkugrundarlagið hjá fólki, ið hava verið heima, er tryggjað av almennum hjálparpakkum og við stuðuli frá bankunum, ið hava boðið sínum viðskiftafólki avdráttarskáa.
Tað ger, at keypiorkan ikki broyttist fyrra hálvár. Tað samsvarar eisini við seinastu brúkarakanningina hjá Hagstovuni, ið vísir, at húsarhaldini ikki meta sína egnu fíggjarstøðu fara at versna, hóast útlitini fyri samlaða búskapin síggja verri út í treystikanningini hjá Hagstovuni, skrivar Landsbankin.
Sí eisini


text:
Arbeiðsfjøld
Arbeiðsfjøld er eitt altjóða mát, sum telur partin av fólkinum millum 15-74 ár, ið kann veita arbeiðsmegi.
Arbeiðsfjøldin fevnir um tveir bólkar,
- Arbeiðsvirkin eru tey, sum eru løntakarar, eru fyribils úr arbeiði ella arbeiða fyri seg sjálvan. Tey arbeiða fyri løn, vinning ella feingi
- Arbeiðsleys eru tey, sum einki arbeiði hava, søkja arbeiði og eru til reiðar at byrja at arbeiða innan fyri 2 vikur.
Orðalýsingar:
- Vinnuliga óvirkin eru tey uttan fyri arbeiðsfjøldina, sum hvørki eru arbeiðsvirkin ella arbeiðsleys.
- Vinnutíttleiki er arbeiðsfjøldin í % av øllum fólkatalinum í vinnuførum aldri, t.v.s. frá 15 til og við 74 ár.
- Feingi er vøru- ella gerðabýti ella annar ágóði, ið ikki er peningur
Tølini eru fingin til vegar við støði í almennum skráum, har løntakarar, vinnurekandi og arbeiðsleys verða funnin. Hesi tølini verða síðani fullfíggjað við spurnakanning millum 1.000 av teimum, ið ikki eru at finna í skráunum. Hesi 1.000 spurdu verða síðani upproknað til fulla talið av óskrásettum (uml. 5.000). Kanningin verður gjørd seinast í november hvørt ár, har spurt verður um arbeiðsviðurskifti í vikuni, sum 15. november er í.
Í spurnakanningini verða øll, ið høvdu meira enn 1 tíma vinnuligt arbeiði í kanningarvikuni, flokkað sum arbeiðsvirkin, eisini um arbeiðið var ólønt. Tey sum einki arbeiði hava, verða bert flokkað sum arbeiðsleys, um tey eru virkin at leita sær arbeiði og eru til reiðar at byrja at arbeiða innan fyri 2 vikur.
Áðrenn 2015 bygdu tølini ikki á skráir, men høvdu støði burturav í spurnakanningini, ið varð upproknað til fulla arbeiðsfjøld.
Arbeiðsloysið í hesi kanningini kann ikki beinleiðis samanberast við hini arbeiðsloysistølini hjá Hagstovuni, ið eru grundað á skráir hjá arbeiðsloysistryggingini (ALS) og Almannastovuni.


text:
Skriviskúli fyri øll, sum hava hug at gerast betur til at skriva, verður tvey vikuskift í vár. Kanska hevur tú ein dreym um at gerast høvundur, kanska ert tú bara forvitin eftir at vita meira um handverkið. Vit skriva og lurta og verða kveikt av hugskotum hjá hvørjum øðrum. Vit… les meira…. →
Seint í september hevði Nólsoyar skúli leygardagsskúla. Hetta er ein dagur, har skúlabørnini hava foreldrini við í skúla og gera ymiskt skapandi saman. Hendan 29. september var dukkuleikverkstova á skránni. Tey høvdu biðið undirritaðu um at koma og leggja lag á. Húskini arbeiddu saman um hvør sítt ævintýr og burturúr… les meira…. →
Frá vøkru mølheyggunum í Nida fóru vit beina leið til Liepāja í Letlandi. Her fylgir fotofrásøgn frá døgunum í Letlandi. From the beautiful dunes of Nida we traveled directly to Liepāja in Latvia. Here follows some photo reportages of the days in Latvia.
Í november í fjør (2017) var eg so heppin at vera boðin á høvundavitjan í Estlandi. Upplivingin var ógloymandi. Bara nakrar krákumánaðir seinni var eg boðin at vitja hini bæði baltalondini. 3. oktober kom eg til Litava. Verkætlanin sum eg var boðin inn gjøgnum eitur Nordic Authors Crossing Borders og er… les meira…. →
So var arbeiðsdagur aftur og saman við Ievu og Sanitu vitjaði eg tvey bókasøvn, har tveir bólkar av børnum vóru komin at hava skrímslaverkstovur. Tað gekk frálíka væl, børnini arbeiddu hugagóð. Nógv áhugaverd skrímsl vóru skapað og tey fingu tey ráðini at fara aftur í skúlan og gera leikir við… les meira…. →
Fyri fjórðu ferð vóru føroyingar bodnir við á spennandi høvundaskúla á vakra norðurlendska skúlanum Biskops Arnö, sum liggur á lítlu oynni við sama navni í stóra vatninum Mälaren í Svøríki, uml. 70 km frá Stockholm. Vit fingið trý pláss í ár og tríggjar ungar gentur teknaðu seg. Tíverri gjørdist ein… les meira…. →
Tann 26. – 28. februar verður ein høvundaverkstova í skúlanum við Gøtugjógv. Verkstovan er ein av trimum á verkstovum á “Listaskúlin á ferð” í Eysturkommunu, sum er eitt tiltak hjá Listaskúla Føroya. Har vera eisini tvær aðrar verkstovur, so tað verður eitt sindur sum eitt lítið “Ung í Føroyum” fyri ein… les meira…. →
22. januar 2019 Komandi skriviskeið verður á Runavíkar kvøldskúla tvey vikuskiftið í februar og mars: Skriviskúli fyri øll, sum hava hug at gerast betur til at skriva. Kanska hevur tú ein dreym um at gerast høvundur, kanska ert tú bara forvitin eftir at vita meira um handverkið. Vit skriva og… les meira…. →
Í gjárkvøldið upplivdi eg, saman við eini 70 øðrum fólkum, at søgur gera mun. Eg helt ein heilt nýggjan fyrilestur fyri 1. ferð og hevði eina frálíka uppliving. Í fleiri dagar frammanundan stúrdi eg illa, meðan eg fyrireikaði fyrilesturin. Mær dámar onki at standa fyri eini fjøld av ókendum fólkum og bara… les meira…. →


text:
Venjingardystir hjá Effo, 1. Deild og U-18
EFFO:
Sunnudagur 16 Februar NSÍ-KÍ við Løkin
Leygardagur 22 Februar EB/Streymur í Streymnesi
Sunnudagur 9 Mars NSÍ-EB/Streymur við Løkin
1. Deild:
Leygardagur 15 Februar NSÍ-EB/Streymur við Løkin
Sunnudagin 23 Februar 07Vestur-NSÍ í Sandavági
Mikudagin 5 mars EB/Streymur-NSÍ við Løkin
Leygardagin 8 mars NSÍ-Víkingur við Løkin
U-18 menn:
Mikudagur 19 februar 07 Vestur-NSÍ í Sandavági
Mikudagin 26 februar Víkingur-NSÍ í Gøtu
Sunnudagin 2 mars NSÍ-HB við Løkin
Sunnudagin 9 mars HB-NSÍ í Havn
Mikudagin 19 mars NSÍ-07 Vestur við Løkin


text:
Skeiðbundna skipanin
Skeiðbundna skipanin (á enskum: the periodic table) er ein skipan við øllum frumevnunum sett upp í bólkar og periodur, sett upp í teigar. Hvør av teigunum umboðar eitt frumevni, og hvør perioda umboðar tal av skølum. Frumevni í sama bólki hava somu elektronsamanseting í uttasta skali og hava tí ofta eins evnafrøðiligar eginleikar. Frumevnini eru sett upp í rað eftir atomnummari, t.v.s. hvussu nógvar protonir eru í kjarnanum á atominum. T.d. hevur jarn (Fe) atomnummar 26 og eru sostatt 26 protonir í kjarnanum.


text:
Danmark ♡ Føroyar
Danmark ♡ Føroyar
Hertz Danmark vil fegin gera lívið eitt sindur lættari fyri teg, tá ið tú vitjar í Danmark. Hetta tilboðið er fyri LP Mastercard kundar í Føroyum:
- Taxfree bilaleiga
- Kostnaðarfríur kilometur
- Ongin sjálvsábyrgd á skaða- og tjóvarí trygging
- Glas skaðar eru eisini umfataðir av tryggingini
- Ókeypis leiga av barnastólum
Óansæð um tú lendir í Aalborg, Billund ella Kastrup, so hava vit eitt breitt úrval av bilum og avgjørt eisini ein & ið hóskar júst til tín tørv.
Til ber sjálvsagt at rinda við við Mastercard kreditkort
Tú brúkar avsláttar loyniorðið (CDP:874920. RQ: DDK), tá ið tú bíleggur á hertzdk.dk
Hertz bjóðar tær hjartaliga vælkomin til Danmarkar, og vóna vit, at alt verður eitt sindur lættari í einum snotiligum bili við serligum fyrimunum.
Terms & Conditions:
You must live on the Faroe Islands to use this special offer. If you live in Denmark and are registered in the Danish Folkeregister you cannot use this offer due to Danish tax legislation.
Use CDP nr. 874920 and reservation code RQ: DDK when you place your order.


text:
Í annaðkvøld verður HM-undankappingarlandsdystur millum Føroyar og Skotland á Tórsvølli. Gestirnir úr Skotlandi ætla sær til HM-endaspælið í Katar, sum verður í november og desembur 2022.
Í minuttunum undan dystinum á Tórsvølli millum Føroyar og Eysturríki, kundu eysturríkar fylgja við á máltalvuni á Fimi, meðan Skotland í yvirtíðini vann 3-2 á Ísrael. Við sigrinum er Skotland í tí støðu, at teir við sigrum á Føroyum og Moldova kunnu tryggja sær annað plássið í bólkinum.
Danmark er í serflokki og vunnur óvia bólkin. Tað gevur beinleiðis atgongd til HM-endaspælið. Annað plássið gevur atgongd til ein dyst móti einum av hinum, sum blíva nummar tvey. Tað er nakað síðani, at skotska landsliðið hevur havt viðgongd.
Í summar vóru teir partur av EM-endaspælinum og nú ætla teir sær meir. Við spælarum sum Andy Robertson úr Liverpool, Kieran Tierney úr Arsenal, Scott McTominay úr Manchester United og John McGinn úr Aston Villa spælir Skotland nú sum ein eind.
Steve Clark, landsliðsvenjari hjá Skotlandi, sigur við skotskar miðlar, at Føroyar verða ikki undirmettar og at fagnaður eftir sigurin móti Ísrael hevur lagt seg, og at talan verður als ikki um timburmenn til dystin móti Føroyum. Eftir dystin var sangur og fagnaður á Hampton Park.
- Tá tú skorar so seint í dystinum, so verður fagnaðurin altíð stórur. Eg haldi at fagnaðurin aftaná snúði seg mest um, at spælararnir vildu takka áskoðarunum fyri stuðulin. Tað er langtsíðani, at vit hava spælt frammanfyri so nógvum áskoðarunum og havt eina so góða uppliving, sigur Steve Clark við The Herald og leggur afturat:
- Vit hava tosað um tað aftaná. Hatta var eitt gott kvøld, ein góður seinni hálvleikur og trý stig. Hatta var eitt stig á vegnum og nú hugsa vit um næstu uppgávuna. Til komandi dyst skulu vit eisini hava trý stig, sigur landsliðsvenjarin hjá Skotlandi.
Tað er eitt skotskt landsliðið, sum er í viðgongd, sum spælir á Tórsvølli í annaðkvøld. Teir hava valt ikki at venja á Tórsvølli undan dystinum, og hava tíðindafundin í Skotlandi. Dysturin verður í annaðkvøld klokkan 19.45. FM1 byrjar at senda longu fyrrapartin.


text:
Floksmannadagur 2021
Hugskotið eiga Gutti Winther og Símun Gullaksen, og er hetta ein avleiðing av samstarvi teirra í “Spískamarið” í 2014, har tað millum annað varð borðreitt við langtíðarstoktum lambskjøti, sum varð niðurgrivið og stokt í 4 til 5 tímar undir jørð.
Túrurin byrjar í Hvannasundi kl. 08:45 har ferðast verður við “Rituni” til Hattarvíkar. Túrurin tekur uml. 1 tíma og 15 minuttir og er møguleiki at njóta Viðoy, Svínoy og Fugloy frá sjónum.
Komin til Hattarvíkar, verður fari í land á Trøllagjónni, har vertirnir takað ímóti og kósin verður sett beinleiðis til teigar floksmanna, við liðuna av Bakkahjallinum, har kynt verður undir bálinum alt fyri eitt.
Síðani verður borðreitt við einum mergjaðum morgunmati, har serføroyskur viðskeri er á matarlepanum., ræstkjøt, rullipylsa, kjøtpylsa, egg, sild vm. - alt úr tí serføroyska kovanum verður notið.
Eftir hetta verður ein gongutúrur niðan á Eystfelli. Gingið verður niðan á Knúk og síðani allan vegin fram við eggini. Hugt verður omanyvir Bispin (Stapan) og niður í Leypurskorð, har bert tann eini veðrurin húsast. Á eggini verður skerpikjøt og okkurt gott afturvið. Framhaldandi verður gingið oman ígjøgnum Líðina og inn í Uppistovugarðin. Hesin túrur tekur uml. 3 tímar. Á túrðinum verða ferðaleiðarar og hjálparfólk og greitt verður frá ymiskum søguligum á vegnum.
Komin oman úr haga, verða gestirnir móttiknir av kokkinum og verða annars við til at grava máltíðina upp og borðreiða. Afturvið verða føroyskt framleiddir snapsir og serlig bryggja Floksmannabjór frá Føroya Bjór, sum inniheldur ymiskar góðar urtir úr Eystfellinum.
Undir borðhaldinum verður undirhald, tónleikur og frásøgur, umframt at søgufrøðingur kemur at hugleiða eitt sindur um serliga føroyska matmentan.
Eftir borðhaldi verður fari uppá gólv, og luttaka góð kvæðafólk í ringinum.
Best er, um fólk hava ein lítlan ryggsekk við, góð uttandurða klæðir og góðar skógvar til hagatúrðin.
Fráferð verður úr Hattarvík uml. kl. 19:45 við “Rituni”.
Aldursmark 18 ár.
Kostnaður er 1.995,00 kr. pr. persón
Luttøkan er avmarkað til 75 luttakarar.
Íroknað kostnaðin er:
Ferðaseðlakostnaður við "Rituni" fram og aftur
Allur matur og drekkivørur
Undirhald
Ferðaleiðarar vm.
Møguleiki er eisini fyri at bíleggja sær pláss við leigubussinum, sum fer av Farstøðini í Havn kl. 07:00 og heintar fólk ávegis norður til Hvannasund. Hesin bussur koyrir aftur til Havnar við komu til Hvannasunds eftir tiltakið og syrgir fyri at øll koma uppá pláss.
Kostnaðurin fyri hetta er kr. 200,00


text:
1. Væl av skrivara og fundarstjóra
Fundarstjóri: Laila Jacobsen
Skrivari: Uni Árting
2. Frágreiðing frá Nevndini (Formaðurin Páll Nolsøe)
Vælkomin – Teir í manna nevndina eru Páll Nolsøe, formaður, Jørgen Meitilberg, skrivari og umboð í AKF, William Simonsen, kassameistari, Uni Árting og Mass Hoydal – tiltakslimir Kristianna Sjóvará og Ása Johannesen. Sum formaður eri eg sera fegin um góða arbeiðslagið í nevndini.
Talið á limum er 210 og vaksið úr 195 síðani seinasta aðalfund.
Seinasta árið hava sum vant persónsmál hjá limum tikið sín part av nevndararbeiðinum – málini snúgva seg eitt nú um uppsagnarmál, umflokkingar (t.d. fólk, sum hava tikið eina akademiska (eftir)útbúgving aftaná ár á arbeiðsmarknaðinum) og innplaseringar av útbúgvingum tiknar í Bretlandi. Og tað er ein vaksandi trupulleiki, at eitt nú bretska útbúgvingarskipanin ikki tykist at harmonera við okkara almenna arbeiðsmarknað. AKF hevur reist fyri LND ynski um eina almenna metingarnevnd, sum skal meta um og góðkenna prógv.
Harumframt hava sáttmálasamráðingarnar verið í fokus. Hetta tí AKF umfatar fýra ymisk fakfeløg og tí hava leypandi verið kunnandi fundir við nevndina í AKF. Tað var eitt ynski frá MAG, áðrenn samráðingarnar fóru í gongd, at AKF leypandi skulu kunna kunning og ráðføra seg við nevndirnar, fyri at tryggja undirtøku í mun til gongdina í samráðingunum.
Nevndin í MAG er nøgd við leistin og tilgongdina fyri samráðingarnar. Hetta vísir, at hóast AKF fevnir um fýra ymisk fakfeløg, so ber til at samskipað ymisku ynskini og fáa eina munagóða samráðingartilgongd.
Høvuðskrøvini hjá MAG vóru m.a.:
– Stytta lønarstigan,
– Deildarleiðarar á automatisk á endastig á lønarskalanum og harvið ikki tengt at starvsaldri eins og hjá øðrum starvsbólkum.
– Serfrøðingaviðbót
– Tíðaravmarkaðar viðbøtur 2000-4000 kr. í upp í 9 mánaðir fyri serstakar arbeiðsumstøður (eins og BLF)
Suni Joensen frá AKF kemur at greiða frá status í samráðingunum seinni.
Eisini hava vit roynt at fingið í lag fund við Dansk Magisterforening. Hetta hevur verið víst seg at verið ein drúgv tilgongd. Men nú hava vit fingið í lag fundir, sum verða 28. og 29 apríl í Keypmannahavn. Vit ynskja fyrst og fremst at fáa innlit í hvussu DM handferð problematikkin við limum, sum taka útbúgvingar uttan fyri DK. Eisini ynskja vit at vita um til ber at fáa eitt samstarv í lag við DM um eitt nú skeiðsvirksemi eisini í Føroyum og um vit kunnu gera brúk av teirra tænastum og ráðgeving. Og endamálið við fundinum er fyrst og fremst at fáa í lag eitt samstarv. Tí tað, at MAG eitt ‘fyraftens fakfelag’ hevur sínar avmarkingar, og um nevndin kann draga gagn av einum slíkum samstarvi hevði tað verið gott fyri MAG og limir í felagnum.
MAG ikki hevur skipað fyri almennum fyrilestur eins og “Tøgn og Tala” – tí tíðin er farin við áðurnevndu økjum – so er ætlanin at skipa fyri einum størri tiltaki annaðhvørt til heystar ella várs. Evni vit hava í tonkunum er at varpa ljós á avbjóðingarnar og rákið innan fakfelagsarbeiði: Røddir eru frammi um at leggja fakfeløg saman og/ella skipa samstarv millum fakfeløg – fakfelagssamstarvið vísir at vilji er til meira samstarv millum fakfeløgini. Eisini hevur Kristinna Háfoss borið fram eitt politisk ynski um ein felags lønarsáttmála fyri allan almenna arbeiðsmarknaðin, men um so er at hetta gerst veruleiki hvat vil hetta so merkja fyri fakfelagsarbeiði. So her eru evni sum snúgva seg um framtíðina fyri fakfelagsarbeiði. Vit eru sjálvsagt áhugaði at hoyra um fundarfólki hava uppskot til evni?
Viðmerkingar til Formansfrágreiðingina:
Kann nevndin greiða eitt sindur nærri frá ætlaðu vitjanini hjá Dansk Magisterforening (DM)?
Mass Hoydal: Av tí at nógvir limir hjá MAG flyta beinleiðis frá DM er natúrligt at samskifta og hava samband. Eitt annað er eisini at vita hvussu tey fyrireika lønarsamraáðingar, hvussu tey loysa mál við útbúgvingum í Bretlandi og Skotlandi. Er møguleiki fyri at fáa ágóða frá skeiðsvirkseminum hjá DM. Vitjanin er eisini ætlað sum ein roynd at lyfta okkara fakfelagsarbeiðið á eitt ”hægri” støði og vita um møguleiki er fyri at formalisera eitt samstarv um ymiskar uppgávur og ráðgeving.
Viðmerkt var eisini at MAG áður hevur havt fastari samband við DM, við góðum úrsliti á serliga tí norrøna pallinum. So hetta er eitt fínt amboð.
Meting og plasering á lønarstiga:
Suni Joensen (Formaður í AKF) greiddi stutt frá at AKF hevur í uppskoti at seta ein bólk/nevnd við fakfelagnum, FMR og setrinum fyri at fáa útbúgvingar mettar.
Viðmerkt varð at fakfelagið hvørki eigur ella hevur førleika at meta um tílík mál, eiheldur er setrið vælegnað. Tískil er hetta ein mynduleikauppgáva, og ein óheftur bólkur eigur at gera hetta arbeiðið.
Eisini bleiv viðmerkt at LND heldur ikki hevur metingarførleikar, men brúkar danskan stovn, og gerð síðani eina meting. Um limur/fakfelag ikki er samt við hesa meting, so kunna mál roynast í einum gerðarætti.
Eisini bleiv spurgt um felagið merkir nakað til trupuleikan tá ið fólk koma úr bretlandi við PhD, ið er bygd omaná BSc? Hetta hevur felagið ikki merkt nakað til.
Kunning um sáttmálasamráðingarnar (Suni Joensen, formaður í AKF)
Suni kunnaði um gongdina í sáttmálasamráðingunum.
3. Framløga av rokniskapi (William Simonsen, Kassameistari)
Rokniskapurin bleiv lagdur fram og góðkendur av aðalfundinum.
4. Limagjald
Uppskot um at halda áfram við verandi limagjaldi bleiv samtykt.
5. Nevndarval
Jørgen Meitilberg, Páll Nolsøe og Mads Hoydal stóðu fyri vali. Jørgen stillaði ikki uppaftur, og fyri hann varð Anja Kass Olsen valgd í nevndina. Páll Nolsøe og Mads Hoydal vóru afturvalgdir.
Kristianna Sjóvará varð afturvalgd sum tiltakslimur
6. Innkomin mál
Mál frá Sálarfrøðingunum (fáa málið frá Hera Kragesteen)
Viðmerkingar:


text:
Postrán á Eiði: Tveir handtiknir
Gamlar perlur: Løgreglan hevur tikið tveir mans í samband við post-ránið á Eiði. Uttan at vita tað við vissu, so verður ikki hildið at upphæddin røkkur til eina millión, ið stolin er. Oyggjatíðindi 24. september 2004.
Longu mikukvøldið kundi Oyggjatíðindi, sum fyrsti fjølmiðil avdúka á heimasíðuni:
www.oyggjatidindi.com, at rán var framt á posthúsið á Eiði.
Fyrstu meldingarnar ljóðaðu, at ránarin var farin avstað við einum pengaskápi við einari millión, sum skuldi gjaldast út til pensjónir.
Vit vistu eisini longu mikukvøldið at siga, at ikki færri enn tríggir politibilar leitaðu eftir ránarum og pengaskápi á Funningsvegnum.
Løgreglan hevði eisini fingið sær hjálp frá froskmonnum, sum kavaðu í Hagagjógv, í vónini um, at finna pengaskápið.
Hósmorgunin fingu vit váttað á kriminaldeildini í Havn, at ránið var framt.
Leiðarin á kriminaldeildini í Havn, Bergleif Brimvík, váttaði hósmorgunin, at postrán er framt á posthúsið á Eiði, og at tveir persónar eru tiknir í samband við ránið.
Pengaskápið hevðiløgreglan tó tá ikki funnið.
- Vit hava akkurát fingið hetta mál inn á borðið, og vita ikki rættiliga hvussu nógv er stolið frá posthúsinum á Eiði, sigur Bergleif Brimvík, leiðari á kriminaldeildini í Havn, sum hósmorgunin kom uppí málið.
Hann váttaði tó, at tveir mans eru tikinir.
Brimvík sigur, at so vítt løgreglan hevur fingið at vita, so vóru 20 túsund krónur í pengaskápinum.
Umframt hetta vóru 40 túsund kr. í frímerkjum.
Eisini kekkar og annað skal vera í skápinum, sigur leiðarin á kriminaldeildini. Men hann váttaði eisini, at pengaskápið ikki er funnið enn.
Leiðarin sigur, at tey hava ikki hoyrt um, at pensjónir skuldu liggja í skápinum, men enn vita tey onki við vissu um innihaldið, er tað seinasta vit frættu um postránið á Eiði áðrenn blaðið fór til prentingar.
Oyggjatíðindi veit tó, at teir báðir menninir, sum tiknir eru, búðu í sama húsi á Eiði.


text:
Nú er nakrir dagar farnir, síðani ítróttarfólkini takkaðu fyri seg á Gotlandi og vendu nøsini heimaftur. Frælsur ítróttur var væl umboðaður og sum tað bæði er skrivað og tosað, kláraðu tey seg væl. Hópurin var ungur og ikki øll komu heim við heiðursmerkjum, men tey settu bæði føroysk og persónlig met. Og fyri tey hevur hetta heilt víst verið ein stór uppliving.
FÍF var væl umboðað á leikunum og nógv er skrivað á renn.fo. Vit loyva okkum at vísa til leinki her:
Úr Bragdinum vóru tríggjar kvinnur við: Marna Egholm, Margit Weihe Frímundsdóttir og Elisabeth Holm Simonsen. Margit og Elisabeth vóru við fyri fyrstu ferð. Tær báðar hava vant frælsan ítrótt í fleiri ár og nógv tað mesta uttandura í øllum hugsandi veðrið. Ágrýtnar og hugagóðar eru tær og vit í Bragdinum eru sera errin av øllum tí, sum lagt verður í venjingina. Bæði hjá teimum og ikki minst venjararnum. Og Marna, hon hevur so sanniliga víst, hvat hon stendur fyri. Eitt met fyri og annað eftir, hevur hon tikið, síðani hon bleiv kend, sum rennari.
Á okkara Facebook síðu, Ítróttarfelagið Bragdið, hava vit lagt ymiskt út, meðan leikirnir vóru. Og her er nakrar myndir:
Og hetta vikuskiftið hevur aftur verið kapping í frælsum ítrótti, hesa ferð í Gøteborg til VU-Spelen á Ullevi Stadium. Har hava eisini fleiri úr Bragdinum luttikið og her er ein mynd, tá tey fóru avstað.


text:
Kylie Minogue
Kylie Ann Minogue (fødd 28. mai 1968 í Melbourne í Avstralia) er ein avstralsk songkvinna, sangskrivari og sjónleikari. Hon er heimskend og hevur vunnið fleiri heiðurslønir. Hon hevði fleiri leiklutir í sjónvarpsrøðum, longu meðan hon var barn, m.a. høvdu hon og systir hennara, Dannii Minogue, eina tónleikasjónvarpsrøð tíðliga í 1980-árunum. Tað var her, at Kylie fyrstu ferð framførdi alment sum sangari.
Lívsleiðin[rætta | rætta wikitekst]
Hon gjørdist heimskend, tá hon hevði ein av høvuðsleiklutunum í sjónvarpsrøðini Neighbours, sum byrjaði í 1986. Eftir at Minogue byrjaði sína lívsleið sum sjónleikarinna, fór hon í 1987 í holt við sína lívsleið sum songkvinna. Í sambandi við eina sjónvarpssending við vælgerandi endamáli, sang hon tann gamla vælkenda sangin "The Loco-Motion", tað slóðaði veg fyri einari kontrakt við plátufelagið Mushroom Records. Fyrsta pláta hennara Kylie (1988) og stakfløgan "I Should Be So Lucky" náddu báðar á ovastu rók á bretska hittlistanum.
Í 1994 útgav Minogue plátuna Kylie Minogue. Fyrsta staklagið av hesi plátuni "Confide in Me" náddi fyrsta plássið í Avstralia og annað plássið í Stóra Bretlandi, umframt at lagið var vælumtókt í fleiri Evropeiskum londum sama árið.
Í 2005 gjørdist Minogue sjúk av bróstkrabba, og orsakað av hesum, noyddist hon at avlýsa fleiri konsertir og ferðir. Árið eftir kom hon sterkt aftur eftir væleydnaða krabbameins viðgerð. Hon hevur allatíðina verið opin um sína sjúku, og hevur varpað ljós á bróstkrabba. Hon hevur eisini fingið viðurkenning fyri sítt arbeiði innan hetta øki.
Minogue hevði seinni stóra sukse í 2000 við staklagnum "Spinning Around" og fløvuni Light Years. Sangurin "Can't Get You Out of My Head" náddi fyrsta plássi í meira enn 40 londum, og fløgan Fever (2001) var eisini sera vælumtókt í nógvum londum, teirra millum USA.
Minogue hevur til nú (2011) selt meir enn 68 milliónir tónleikaútgávur (album) og umleið 55 milliónir stakløg kring heimin.
Útgávur[rætta | rætta wikitekst]
- Kylie (1988)
- Enjoy Yourself (1989)
- Rhythm of Love (1990)
- Let's Get to It (1991)
- Kylie Minogue (1994)
- Impossible Princess (1997)
- Light Years (2000)
- Fever (2001)
- Body Language (2003)
- X (2007)
- Aphrodite (2010)
- Kiss Me Once (2014)
- Kylie Christmas (2015)
- Golden (2018)
- Disco (2020)